title: Cape Canaveral Air Force Station Launch Complex 26

text: Kompleksi 26:n rakentaminen käynnityi vuonna 1956. Kompleksin rakennuskustannukset olivat noin 6,8 miljoonaan dollaria. Alustaa 26A käytettiin elokuusta 1957 tammikuuhun 1963 kymmenen Jupiter-raketin laukaisuun. Alustaa 26B käytettiin 16 Jupiter-raketin laukaisuun lokakuusta 1957 tammikuuhun 1960. Kompelksin alustalta 26A laukaistiin 31. tammikuuta 1958 Jupiter C -raketilla Yhdysvaltain ensimmäinen satelliitti, Explorer I. Seuraavaksi alustalta 26B laukaistiin kaksi laukaisua, joista ensimmäisellä joulukuussa 1958 avaruuteen lensi yksi apina, Gordo ja toisella toukokuussa 1959 kaksi apinaa, Able ja Miss Baker. Alustaa 26A käytettiin heinäkuusta elokuuhun vuonna 1959 kahden Redstone-raketin laukaisuun. Alustaa 26B käytettiin kuuden Juno II -raketin laukaisuun elokuusta 1959 toukokuuhun 1961. Kompleksin käyttö päättyi vuonna 1964, ja se siirtyi Air Force Space Museum -museolle saman vuoden marraskuussa. Alusta sai National Historic Landmark -statuksen huhtikuussa 1984, ja alustalla on näytillä nykyisin yli 55 rakettia ja ohjusta.


title: Nygren

text: Nygren on muun muassa seuraavien henkilöiden sukunimi:


title: Tuusniemen kirkko

text: Tuusniemen kirkko on Tuusniemellä sijaitseva pystyhirsinen pitkäkirkko, jonka suunnitteli Ernst Lohrmann 1864 ja rakensi Mikko Karjalahti 1869. Kirkon sivuilta ulkonee poikkiakselin kohdassa kaksi leveää ja lähes täyskorkeaa sakaraa, keskustassa on monikulmainen huippuun päättyvä lyhty. Runkohuoneessa, sakaroissa ja eteisissä on matalat satulakatot, ikkunat ovat suorapäätteiset. Sisällä on kolme pylväiden jakamaa laivaa ja tasakatot keskustan särmäkartiokupua lukuun ottamatta. Kirkkoa on korjattu 1922 ja 1961-1963. Erillinen kolminivelinen kellotapuli on rakennettu 1818, sen kellot ovat vuosilta 1856 ja 1879. Kirkon pinta-ala on 705 neliötä ja siellä on istumapaikkoja 820 hengelle. Alttaritaulun "Ristiinnaulittu" on maalannut apteekkari J. W. E. Petersén 1923. Kirkon nykyiset 20-äänikertaiset urut ovat vuodelta 1990.


title: Dhanusan piirikunta

text: Dhanusan piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeen eteläosassa.


title: Dhanusan piirikunta

text: Väkirikas piirikunta rajautuu etelässä Intian Biharin osavaltioon, lännessä Mahottarin, pohjoisessa Sindhulin sekä idässä Sirahan ja Udayapurin piirikuntaan.


title: Dhanusan piirikunta

text: Dhanusassa asui vuonna 2011 yhteensä 754 777 henkeä 138 249 taloudessa (671 364 as. vuonna 2001). Piirikunnan pinta-ala on 1 180 neliökilometriä ja väestötiheys 640 as./km. Piirikunnan hallintokaupunki Janakpur (97 776 as., 2011) on myös Janakpurin vyöhykkeen keskuspaikka. Se sijaitsee linnuntietä 125 kilometriä pääkaupunki Kathmandusta kaakkoon. Vuonna 2014 muodostettuja kaupunkeja piirikunnassa ovat Chhireswornath, Dhanusadham, Ganeshman-Charnath, Mithila ja Sabaila.


title: Dhanusan piirikunta

text: Piirikunta ryhmitellään yleensä Nepalin Keskisen Terain (alankovyöhykkeen) osaksi. Tarkemmassa jaottelussa piirikunnasta 92,5 % voidaan luokitella alempaan trooppiseen ja 7,5 % ylempään trooppiseen kasvillisuusvyöhykkeeseen kuuluvaksi.


title: Juho Kirjonen

text: Juho Antti Kirjonen (s. 8. maaliskuuta 1977 Pöytyä) on entinen suomalainen jalkapalloilija. Pelipaikaltaan hän oli keskuspuolustaja.


title: Juho Kirjonen

text: Kirjonen pelasi Veikkausliigassa 17 ottelua kaudella 2002 edustaen VPS:aa. Ykkösessä hän pelasi 109 ottelua edustaen Interiä (1998), TP-Seinäjokea (1999), MuSaa (2000), Jaroa (2001), RoPS:aa (2003) ja Närpes Kraftia (2004).


title: Airisto (täsmennyssivu)

text: Airisto voi tarkoittaa seuraavia:


title: A Rumor of Angels

text: A Rumor of Angels (Isossa-Britanniassa nimikkeenä "A Rumour of Angels") on vuonna 2000 ensi-iltansa saanut Peter O’Fallonin ohjaama yhdysvaltalainen draamaelokuva, jonka pääosissa ovat Vanessa Redgrave, Ray Liotta ja Catherine McCormack. "A Rumor of Angels" perustuu Grace Duffie Boylanin romaaniin "" (1918), jonka pohjalta O’Fallon, James Eric ja Jamie Horton laativat elokuvan käsikirjoituksen. Vaikka romaani sijoittuu ensimmäisen maailmansodan jälkeiseen aikaan, elokuva sijoittuu 1900-luvun lopulle. O’Fallon oli myös elokuvan tuottajana Lisa M. Hansenin ja Paul Hertzbergin kanssa.


title: A Rumor of Angels

text:
12-vuotiaan Jamesin (Trevor Morgan) mieltä kalvaa edelleen kaksi vuotta sitten tapahtunut auto-onnettomuus, jossa hänen äitinsä kuoli. James ja hänen isänsä Nathan (Ray Liotta) ovat vieraantuneet toisistaan, ja kaiken lisäksi James vihaa äitipuoltaan Marya (Catherine McCormack), joten hän ei ole erityisen innostunut viettämään kesälomaansa Mainessa sijaitsevassa rantahuvilassa heidän kanssaan. Jamesilla ei ole ollenkaan ikäistänsä seuraa, joten hän viettää aikaansa tekemällä tutkimusmatkoja lähiympäristössä. Kun hän eräänä päivänä leikkii dyyneillä, hän rikkoo vahingossa kiukkuisen iäkkään naisen, Maddy Bennettin (Vanessa Redgrave), aidan. Samalla kun James korjaa Maddyn aitaa, heidän välilleen muodostuu syvä ystävyys.
"A Rumor of Angels" -elokuvan kuvaukset alkoivat 2. kesäkuuta 1999. Elokuva kuvattiin kokonaisuudessaan Kanadan Nova Scotiassa, jossa elokuvan kuvauspaikkoina olivat Halifax, Lunenburg ja Sambro. Elokuvan kuvaukset päättyivät 20. heinäkuuta 1999. Elokuvan tuotantoyhtiöinä olivat Cinetel Films, Motion Picture Corporation of America, Rumor Productions NS Inc. ja Rumor of Angels Inc..


title: A Rumor of Angels

text: "A Rumor of Angels" sai ensi-iltansa Kanadassa Toronton elokuvajuhlilla 8. syyskuuta 2000. Elokuva sai Yhdysvaltain ensi-iltansa 1. helmikuuta 2002. Los Angelesin ja New Yorkin ensi-ilta oli 19. huhtikuuta 2002. Tuotantoyhtiönäkin toiminut Cinetel Films vastasi myös elokuvan teatterilevityksestä Yhdysvalloissa vuonna 2002. Elokuvaa esitettiin Yhdysvalloissa laajimmillaan ainoastaan seitsemässä elokuvateatterissa. "A Rumor of Angels" tuotti Yhdysvalloissa vain 38 610 dollarin lipputulot.


title: A Rumor of Angels

text: Vaikka "A Rumor of Angels" sai elokuvakriitikoilta heikon vastaanoton, katsojat ovat antaneet myönteistä palautetta. Rotten Tomatoes -sivuston mukaan 34% kriitikoista oli antanut "A Rumor of Angelsille" positiivisen arvosanan 4,7/10 keskiarvolla. Keräys perustui 29 arviointiin. 1 296 käyttäjästä 74% oli antanut elokuvalle positiivisen arvosanan 3,6/5 keskiarvolla. Metacritic-sivuston mukaan 13 arvostelun perusteella elokuva on saanut 35 pistettä sadasta mahdollisesta. Metacriticin 12 käyttäjää oli antanut elokuvalle keskiarvon 8,0/10. Internet Movie Databasen 908 käyttäjää oli antanut elokuvalle keskiarvon 7,1/10. Metro-Goldwyn-Mayer julkaisi "A Rumor of Angelsin" DVD:nä 25. kesäkuuta 2002.


title: Vetokannaksen kirkko

text: Vetokannaksen kirkko on Vaasan Vetokannaksella sijaitseva vuonna 1961 kivestä rakennettu muodoltaan kotamainen torniton pitkäkirkko, jonka suunnitteli Gösta Bergman ja jonka omistaa Vasa Kyrkliga Stiftelsen.


title: Vetokannaksen kirkko

text: Kirkon suunnitteli kaupungin asemakaava-arkkitehti Gösta Bergman. Kirkon rakentaminenn aloitettiin kesällä 1960. Kirkon vuokrasopimus astui virallisesti voimaan 16. tammikuuta 1961 alkaen, jolloin kirkko otettiin käyttöön kirkkosalia lukuun ottamatta. Kirkkosali vihittiin käyttöön 12. helmikuuta 1961.


title: Vetokannaksen kirkko

text: Kirkon peruskorjaus tehtiin vuonna 1997, erillinen kellotapuli rakennettiin vuonna 2001.


title: Vetokannaksen kirkko

text: Kuorin kulmauksesta erkanee matala sakasti, vastakkaisesta päädystä asuntosiipi ja urheilusali. Sisäänkäynti kirkkoon on asuntosiiven kautta. Runkohuoneen kolmiomaiset päädyt ulottuvat maahan saakka, samoin kuin katon runkorakenteet. Kirkon pinta-ala on 305 neliötä ja siellä on istumapaikkoja 80 + 80 hengelle. Kirkon 10-äänikertaiset urut on valmistanut Hans Heinrich vuonna 1969, alttarilla on risti.


title: Taikapähkinät

text: Taikapähkinät ("Hamamelis") on taikapähkinäkasvien heimoon (Hamamelidaceae) kuuluva puuvartisten kasvien suku.


title: Taikapähkinät

text: Taikapähkinät ovat kesävihantia pensaita tai pieniä puita, joiden haaroissa on yksi esilehti. Nuoret haarat ovat karvapeitteisiä. Lehdet ovat ruodillisia ja aluksi korvakkeellisia. Lehtilapa on nahkea tai paperimainen, epäsymmetrinen, sulkasuoninen ja laidaltaan ehyt tai aaltomainen ja hampainen. Kukinto on mykerömäinen tai lyhyen tähkämäinen ja sijaitsee lehtihangassa. Kukinnossa on vain kolme tai neljä kukkaa, jotka ovat kaksineuvoisia. Soikeita ja karvaisia verholehtiä on neljä, samoin terälehtiä. Jälkimmäiset ovat keltaisia, vihertäviä tai punaisia ja nauhamaisia. Heteitäkin on neljä, ja ne ovat lyhytpalhoisia. Ponnet ovat munamaisia, ja kummassakin puoliskossa on vain yksi pölylokero (sporangio). Ponnet avautuvat läpillä. Heteiden kanssa vuorottaisesti on lisäksi neljä joutohedettä, jotka ovat suomumaisia ja erittävät mettä. Sikiäin on puoleksi kehänalainen, ja sen kussakin lokerossa on yksi siemenaihe. Vartalot ovat hyvin lyhyet. Hedelmänä on puutuva kota, joka avautuu keskiosan yläpuolelta kahdeksi liuskaksi. Hedelmäseinän sisäosa (endokarppi) kiinnittyy vain löyhästi puutuneeseen ulkokerrokseen (eksokarppi). Siemenet ovat soikeita ja niissä on mehevä valkuainen eli endospermi.


title: Taikapähkinät

text: Taikapähkinät ovat levinneet Kiinaan (missä on yksi endeeminen laji), Japaniin ja Pohjois-Amerikkaan.


title: Taikapähkinät

text: Taikapähkinöiden sukuun kuuluu kuusi lajia. Merkittävimmät ovat amerikantaikapähkinä ("H. virginiana"), kiinantaikapähkinä ("H. mollis"), japanintaikapähkinä ("H. japonica") ja risteymälaji puistotaikapähkinä ("H." × "intermedia").


title: Vahdon kirkko

text: Vahdon kirkko on Ruskon Vahdolla sijaitseva vuonna 1803 rakennettu puinen suorakaiteinen pitkäkirkko, joka suunniteltiin Tukholman yli-intendentinvirastossa. Vuonna 1837 kirkon ulkomuotoa uudistettiin länsipäädystä, johon rakennettiin kellotorni ja eteläisen pitkän sivun kohdalta, johon rakennettiin toinen eteinen. Vanhan kellotapulin alaosa on kirkon eteläpuolella varastona, yläosa purettiin, kun kellotorni rakennettiin. Kellot ovat vuosilta 1708 ja 1878. Kirkossa on suorakaiteiset ikkunat, holvikatto ja holvatut parvet sakastin ja asehuoneen yläpuolella. Kirkkoa on korjattu aiemmin 1873, 1875, 1879, 1903, 1909, 1951 ja 1965. Kirkon pinta-ala on 208 neliötä ja siellä on istumapaikkoja 300 hengelle. Kirkon käytössä olevan alttaritaulun "Ylösnousseen ilmestyminen ristin äärellä olevile opetuslapsille" on maalannut Teodor Schalin 1906, vanhemman kirkon alttaritauluista "Viimeinen tuomio" Petter Lang 1747 ja vanhimman "Ehtoollinen" Lars Myra 1704.


title: Vahdon kirkko

text: Kirkon vanhat 8-äänikertaiset urut oli valmistanut Kangasalan urkutehdas 1928, niiden julkisivu oli Alberg Filénin uruista vuodelta 1876. Nykyiset urut ovat vuodelta 2001. Kirkon sisätilojen peruskorjaus tehtiin 1999, jolloin myös tuotiin esiin maalaukset lehtereiden reunuksissa. Kirkon ulkomaalaus taas tehtiin 2003.


title: Dropout – hylätyt

text: Dropout – hylätyt () on vuonna 1970 ensi-iltansa saanut Tinto Brassin ohjaama italialainen romanttinen draamaelokuva, jonka pääosissa ovat Franco Nero ja Vanessa Redgrave. Vuotta myöhemmin Brass, Nero ja Redgrave tekivät yhteistyötä elokuvassa "La vacanza" (1971). "Dropout – hylätyt" kertoo mielisairaalasta karanneesta miehestä, joka saa apua kotirouvalta, kun he yrittävät puhdistaa miehen nimen.


title: Dropout – hylätyt

text: Alun perin Carlo Ponti suostui tuottamaan elokuvan, mutta Pontin vetäydyttyä Brass, Nero ja Redgrave päättivät rahastaa elokuvan itse. "Dropout – hylätyt" -elokuva kuvattiin Lontoossa kesällä 1970. "Dropout – hylätyt" sai ensi-iltansa Ranskassa 18. joulukuuta 1970. Elokuva sai Italian ensi-iltansa 22. helmikuuta 1971. Suomessa elokuva sai ensi-iltansa 28. syyskuuta 1973. Medusa Distribuzione vastasi elokuvan teatterilevityksestä Italiassa.


title: Pentti Aho

text: Pentti Aho -nimisiä henkilöitä ovat:


title: Blåmannsisen

text: Blåmannsisen () on lakijäätikkö Nordlandin läänissä, Pohjois-Norjassa. Pinta-alaltaan 87 km² laajuinen jäätikkö on Norjan viidenneksi suurin, ja sijaitsee kahden kunnan, Fausken ja Sørfoldin, alueilla.


title: Hardangerjøkulen

text: Hardangerjøkulen on lakijäätikkö Hordalandin läänissä, Vestlandetissa, Norjassa. Pinta-alaltaan 73 km² laajuinen jäätikkö on Norjan kuudenneksi suurin, ja sijaitsee kahden kunnan, Eidfjordn ja Ulvikin, alueilla.


title: Myklebustbreen

text: Myklebustbreen on lakijäätikkö Sognin ja Fjordanen läänissä, Vestlandetissa, Norjassa. Pinta-alaltaan 57 km² laajuinen jäätikkö on Norjan seitsemänneksi suurin, ja sijaitsee kolmen kunnan, Gloppenn, Strynin ja Jølsterin, alueilla lähellä Jostedalsbreen-jäätikköä.


title: Okstindbreen

text: Okstindbreen on lakijäätikkö Nordlandin läänissä, Pohjois-Norjassa. Pinta-alaltaan 46 km² laajuinen jäätikkö on Norjan kahdeksanneksi suurin, ja sijaitsee Hemnesin kunnan alueella.


title: Lyhty (yhdistys)

text: Helsingin lyhytaikaiskoti ja työpaja Lyhty ry on vuonna 1993 perustettu yleishyödyllinen yhdistys, jonka päätavoitteena on toimia kehitysvammaisten ja heidän omaistensa hyvinvoinnin edistämiseksi. Lyhty ry tarjoaa aikuisille kehitysvammaisille asumis- ja oppimispalveluja ja työ- ja päivätoimintaa. Lisäksi yhdistys järjestää kulttuuritapahtumia, koulutusta ja vapaa-ajan toimintaa. Lyhdyn eettisenä toimintaperiaatteena on toimia aktiivisesti yhteiskunnan kehittämiseksi ja hyvinvoinnin edistämiseksi.


title: Lyhty (yhdistys)

text:
Lyhdyn työpajoja ovat:
Lyhdyssä toimii myös valokuvaustyöpaja, joka on vuodesta 2001 tehnyt yhteistyötä valokuvaaja Pekka Elomaan kanssa. Työryhmän yhteisprojekteja ovat mm. "Oikealla planeetalla (2005)" "ja" "Hyvää päivää," "herra Holbein? (2009–)"". Holbein" -sarjan innoittajana on ollut renessanssimaalari Hans Holbein nuoremman (1497–1543) muotokuvat. Mikkelin valokuvakeskus on julkaissut kyseistä sarjaa esittelevän kirjan sekä suomeksi että englanniksi. Projektin teoksia nähtiin Keravan taidemuseon näyttelyssä "Kuka painoin nappia Herra Holbein?" vuonna 2015 .


title: Harbardsbreen

text: Harbardsbreen on lakijäätikkö Sognin ja Fjordanen läänissä, Vestlandetssa, Norjassa. Pinta-alaltaan 36 km² laajuinen jäätikkö on Norjan kymmenenneksi suurin, ja sijaitsee Lusterin kunnan alueella, Breheimenin kansallispuistossa.


title: Aila Lavaste

text: Aila Mirjam Kaarina Lavaste, o.s. Huttunen, (s. 24. huhtikuuta 1950 Tampere) on suomalainen ohjaaja ja dramaturgi, joka on toiminut myös näyttelijänä ja teatterin johtajana.


title: Aila Lavaste

text: Lavaste syntyi diplomi-insinööri Veikko Huttusen ja rautatievirkailija Kirsti Louhon perheeseen. Hänen ensimmäinen puolisonsa 1970–1985 oli teatteriohjaaja Kimmo Lavaste ja toinen vuodesta 1987 on järjestäjä Timo Ailio. Lavaste tuli ylioppilaaksi 1969 ja opiskeli Tampereen yliopistossa 1969–1973 ja Teatterikorkeakoulussa 1975–1979, teatteritutkinnon hän suoritti 1987. Lavaste oli Turun kaupunginteatterin vs. dramaturgi 1980–1981, Kokkolan kaupunginteatterin näyttelijä 1981–1982, Imatran teatterin ohjaaja-dramaturgi 1983–1984, Salon teatterin johtaja ja ohjaaja 1985–1987, Tampereen yliopiston näyttelijätyön assistentti 1987–1991 ja Vaasan kaupunginteatterin dramaturgi 1991–1995. Hän toimi Kajaanin kaupunginteatterin johtajana 1995–2000 ja Jyväskylän kaupunginteatterin johtajana 2001–2007, vapaa ohjaaja ja dramaturgi hän on ollut vuodesta 2007. Lavaste on opettanut useilla teatterialan kursseilla vuodesta 1978 lähtien. Hän on ollut mukana muun muassa valtion näyttämötaidetoimikunnassa, Suomen Teatteriohjaajien Liiton hallituksessa sekä Tampereen Teatterikesän johtoryhmässä. Lavaste sai Silmänkääntäjä-palkinnon 2004 ja Jyväskylän kaupungin Kiitos kultuurista -tunnustuksen 2006. Valtion viisivuotinen taiteilija-apuraha hänelle myönnettiin 2009. Vuonna 2018 Lavaste sai Pro Finlandia -mitalin.


title: Hypojodihapoke

text: Hypojodihapoke (HIO) on epäorgaaninen yhdiste ja yksi jodin happihapoista. Yhdistettä voidaan käyttää orgaanisen kemian synteeseissä. Hypojodihapokkeen suolat ovat hypojodiitteja ja ne ovat hieman hypojodihapoketta pysyvämpiä.


title: Hypojodihapoke

text: Hypojodihapoke on sellaisenaan pysymätön yhdiste ja tunnetaan vain vesiliuoksena. Se on erittäin heikko happo ja sen happovakion arvo on 2,3·10. Hypojodihapoke on voimakas hapetin. Hypojodihapoke on epästabiili ja disproportioituu helposti esimerkiksi valon vaikutuksesta jodiksi ja jodihapoksi.


title: Hypojodihapoke

text: Hypojodihapoketta voidaan valmistaa jodin ja elohopeaoksidin vesisuspension välisellä reaktiolla. Sitä muodostuu myös eräiden jodiyhdisteiden kuten jodikloridin hydrolyysin tuotteena.


title: Hypojodihapoke

text: Hypojodihapoke reagoi alkeenien kanssa muodostaen jodialkoholeja. Sillä on myös antibakteerisia ominaisuuksia, mutta hypojodihapokkeen pysymättömyyden vuoksi sitä ei juurikaan käytetä tähän tarkoitukseen.


title: Here for You

text: ”Here for You” on slovenialaisduo Maraayan kappale, jolla se edusti Sloveniaa vuoden 2015 Eurovision laulukilpailussa. Kappale julkaistiin 17. maaliskuuta 2015 ja sen kesto on kolme minuuttia ja 24 sekuntia.


title: Here for You

text: "Here for Youn" ovat säveltäneet duon jäsenet Aleš ja Marjetka Vovk ja sanoittaneet Aleš Vovk ja Charlie Mason. Maraaya esitti kappaleen Eurovision laulukilpailun toisessa semifinaalissa, sijoittui viidenneksi ja selviytyi finaaliin. Finaalissa duo sijoittui 27 osallistujasta 14:nneksi.


title: Hour of the Wolf (kappale)

text: Hour of the Wolf () on Elnur Hüseynovin kappale, jolla hän edusti Azerbaidžania vuoden 2015 Eurovision laulukilpailussa Itävallan Wienissä. Kappale julkaistiin 2. huhtikuuta 2015 ja sen kesto on kaksi minuuttia ja 59 sekuntia.


title: Hour of the Wolf (kappale)

text: Kappaleen ovat säveltäneet Nicolas Rebscher, Nicklas Lif sekä Lina Hansson ja sanoittaneet Rebscher, Lif, Hansson sekä Sandra Bjurman. Kaikki kappaleen tekijät ovat ruotsalaisia. "Hour of the Wolf" kilpaili Eurovision laulukilpailun toisessa semifinaalissa. Siellä se sijoittui kymmenenneksi ja selviytyi finaaliin. Finaalissa se sai 49 pistettä ja saavutti sijan 12.


title: Hour of the Wolf (kappale)

text: Elnur Hüseynov edusti Azerbaidžania Eurovision laulukilpailussa myös vuonna 2008.


title: HMS Vale (P155)

text: HMS Vale (runkonumero P155) oli Ruotsin laivaston Hugin-luokan partioalus.


title: HMS Vale (P155)

text: Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 30. lokakuuta 1978. Alus liitettiin laivastoon 26. huhtikuuta 1979.


title: HMS Vale (P155)

text: Alus poistettiin palveluksesta 22. syyskuuta 1995 ja se myytiin seuraavana vuonna.


title: Crime and Punishment

text: Crime and Punishment (; ) on vuonna 2002 ensi-iltansa saanut Menahem Golanin ohjaama, tuottama ja käsikirjoittama venäläis-puolalais-yhdysvaltalainen draamaelokuva, joka perustuu Fjodor Dostojevskin romaaniin "Rikos ja rangaistus" (1866). Elokuvan pääosissa ovat Crispin Glover, Vanessa Redgrave, John Hurt ja Margot Kidder. Dostojevskin romaanista poiketen "Crime and Punishment" sijoittuu nykyaikaan. Elokuva kertoo nuoresta opiskelijasta, jonka mieltä kalvaa hänen tekemänsä murha.


title: Crime and Punishment

text: "Crime and Punishment" kuvattiin Moskovassa vuonna 1993. Elokuva sai ensi-iltansa vasta Moskovan elokuvajuhlilla 27. kesäkuuta vuonna 2002. Elokuvan Yhdysvaltain ensi-ilta oli 9. lokakuuta 2005. Metro-Goldwyn-Mayer vastasi elokuvan teatterilevityksestä Yhdysvalloissa. "Crime and Punishment" julkaistiin DVD:nä 12. huhtikuuta 2005. Elokuva voitti WorldFest-Houstonin elokuvajuhlilla parhaan independent-elokuvan Platinum-palkinnon vuonna 2007.


title: September (täsmennyssivu)

text: September (suom. "syyskuu") voi tarkoittaa ainakin seuraavia:


title: Richairo Živković

text: Richairo Juliano Živković (, s. 5. syyskuuta 1996 Assen) on alankomaalainen jalkapalloilija, joka edustaa Eredivisiessä pelaavaa AFC Ajaxia. Pelipaikaltaan oikeajalkainen Živković on hyökkääjä.


title: Richairo Živković

text: Živković aloitti uransa Eredivisien FC Groningenissa. Debyytti seuran ykkösjoukkueen paidassa tapahtui jo 16-vuotiaana, joulukuussa 2012 Heracles Almeloa vastaan. Avausmaali syntyi elokuussa 2013 NEC Nijmegenia vastaan. Živković pelasi Groningenissa 37 ottelua onnistuen maalinteossa 11 kertaa.


title: Richairo Živković

text: Heinäkuussa 2014 Živković siirtyi Eredivisien hallitsevaan mestariin AFC Ajaxiin, jonka paidassa hän debytoi joulukuussa 2014 FC Utrechtia vastaan. Avausmaali syntyi seuraavalla kierroksella SBV Excelsiorin verkkoon. Kaudella 2014-2015 Živković debytoi Ajaxin paidassa myös Mestarien liigassa ja Eurooppa-liigassa.


title: Richairo Živković

text: Živković on edustanut Alankomaita alle 18- ja alle 19-vuotiaissa. Alle 19-vuotiaiden maajoukkueessa hän on pelannut vuodesta 2013 alkaen kymmenen ottelua tehden niissä viisi maalia.


title: Richairo Živković

text: Živkovićin sukunimi on peräisin hänen äidiltään, joka on kotoisin Serbiasta. Živkovićin isä, joka jätti perheen Richairon ollessa pieni, on puolestaan kotoisin Alankomaihin kuuluvalta Curaçaolta. Živković voi siis näin halutessaan edustaa maajoukkuetasolla Serbiaa, Alankomaita tai Curaçaoa.


title: Saseka

text: Saseka oli Helsingissä vuosina 1935–1961 toiminut tiili- ja kevytbetonitehdas, joka vuonna 1961 fuusioitiin Lohjan Kalkkitehdas Oy:öön ja toimi sitten Lohjan yhtenä tavaramerkkinä ja tuoteryhmän nimenä. Lohjan toimitusjohtaja Petter Forsström oli omistanut Sasekan vuodesta 1937, ja Lohjan Kalkkitehtaan omistukseen se tuli 1943.


title: Saseka

text: Saseka-nimi tulee sanoista "santa, sementti ja kalkki". Saseka otti perustamisvaiheessa 1935 hoitoonsa Malmin rautatieaseman lähellä Pukinmäessä aloitettua kalkkihiekkatiilitehtaan toimintaa. Tehdas ja sen yhteydessä ollut hiekkakuoppa olivat tulleet Helsingin kaupungin omistukseen, ja Saseka vuokrasi ne käyttöönsä viideksi vuodeksi.


title: Saseka

text: Petter Forsströmin tultua Sasekan omistajaksi tuotanto-ohjelmaan otettiin myös höyrykarkaistu Siporex-kevytbetoni. Sitä varten rakennettiin juuri ennen talvisotaa uusi tehdas Helsingin Vuosaareen, josta Saseka oli ostanut Nordsjön kartanon suurine hiekkavaroineen. Sementti saatiin Lohjan Kalkkitehtaalta, joka osti Sasekan kaikki osakkeet 1943. Kalkki saatiin pääosin Sipoon kalkkitehtaalta.


title: Saseka

text: Saseka fuusioitiin Lohjan Kalkkitehdas Oy:hyn 1961, minkä jälkeen sen nimen alla harjoitettiin tiili- ja kevytbetonituotannon ohella myös betoni- ja muovilattioiden valua ja rappausurakointia. Vuonna 1978 Sasekan Siporex-liiketoiminta siirtyi hallinnollisesti Lohjan Elementtitehtaat -tuoteryhmään. Vuodesta 1972 lähtien Siporexia valmistettiin myös Ikaalisiin perustetussa tehtaassa, ja Vuosaaressa sen tuotanto lopetettiin vuonna 1978. Kahi-tiilet siirrettiin Lohjan Rudus-tuoteryhmään, ja niitä valmistettiin vuodesta 1967 lähtien myös Oulussa ja vuodesta 1975 Nurmijärven Rajamäellä.


title: Saseka

text: Vuosina 1976–1984 Sasekan Vuosaaren tehtaalla valmistettiin Lohjan Solifer-asuntovaunuja.


title: Saseka

text: Kallahden Hiekkajaalanpuistoon on jätetty Sasekan hiekkalaivojen purkamisessa käytettyjen nostureiden perustuksia muistoksi tehtaan toiminnasta.


title: Saseka

text: Saseka-talo on arkkitehti Pirkko Wesamaan suunnittelema, Sasekan Vuosaareen vuonna 1952 rakentama ruokalarakennus. "Kostholli 8" on vuodesta 1995 toiminut alueen kerhotalona Helsingin kaupungin omistuksessa. Alueen kiinteistö- ja asuntoyhtiöiden asukkaat kustantavat kerhotalon toiminnan yhtiövastikkeillaan.


title: Hakunilan kirkko

text: Hakunilan kirkko on Vantaan Hakunilassa sijaitseva 1975-1976 alun perin seurakuntakeskukseksi rakennettu teräsbetonirunkoinen, kalkkisementtitiilinen pohjamuodoltaan lähes pyöreä kirkko, joka suunnitteli arkkitehti Pauli Halonen. Rakennuksessa tehtiin laajennus- ja korjaustöitä 1994 Pauli Halosen johdolla, piispa Eero Huovinen vihki sen samana vuonna kirkoksi. Rakennuksen seinäpinnat ovat polveilevat, korkeat ikkunat sijaitsevat kapeissa seinän kohdissa. Kirkkosalin seinät on roiskerapattu, sisäkatto on tasainen ja verhottu alumiinisäleiköllä. Kirkon yhteydessä on kirkkoherranvirasto, erillinen pienempi kappeli, seurakuntasali ja kerho- ja toimistotiloja. Kirkkosalin kalusteet ovat siirreltäviä alttari mukaan lukien. Kirkon kokonaispinta-ala on 1321 neliötä ja siellä on istumapaikkoja yhteensä 280 hengelle.


title: Hakunilan kirkko

text: Kirkon 12-äänikertaiset urut on valmistanut urkurakentamo Matti Erola vuonna 1987. Kirkkotekstiilit ovat taiteilija Raija Rastas-Vähäsarjan suunnittelemia, alttarin krusifiksin on tehnyt virolainen kuvanveistäjä Aleksander Litvinov, alttariseinän lasimaalaukset taiteilija Dolores Hoffman Tallinnasta.


title: Sofia (Ruotsin prinsessa)

text: Prinsessa Sofia, Värmlannin herttuatar (alun perin Sofia Kristina Hellqvist, s. 6. joulukuuta 1984 Danderyd, Ruotsi) on Ruotsin prinssi Carl Philipin puoliso. Avioliiton myötä Sofia Hellqvististä tuli prinsessa Sofia ja Värmlannin herttuatar.


title: Sofia (Ruotsin prinsessa)

text: Hellqvist tuli tunnetuksi Ruotsissa glamourmallina sekä kilpailijana tosi-tv -sarjassa "Paratiisihotelli" vuonna 2005. Hellqvist oli ammatiltaan joogaopettaja, joksi hän opiskeli New Yorkissa "Paratiisihotellin" jälkeen.


title: Sofia (Ruotsin prinsessa)

text: Hellqvist on seurustellut prinssi Carl Philipin kanssa vuodesta 2010 lähtien. Heidän suhteensa alkua voi kuvata vaikeana, koska kuningasparin oli ensin vaikea hyväksyä Sofiaa kuninkaalliseen perheeseen hänen taustastaan johtuen. He kuitenkin muuttivat yhteen vuonna 2011 ja kihlautuivat 27. kesäkuuta 2014.


title: Sofia (Ruotsin prinsessa)

text: Sofia ja Carl Philip avioituivat 13. kesäkuuta 2015 Tukholmassa, heidät vihittiin Tukholman kuninkaanlinnan kirkossa.


title: Sofia (Ruotsin prinsessa)

text: Prinsessa Sofian hääpuvun suunnitteli ruotsalainen muotisuunnittelija Ida Sjöstedt, puvussa on kolmea eri valkoisen sävyä. Leninki on silkkikreppiä, jonka päällä on italialaista silkkiorganzaa, olkaimettoman leningin yläosa ja pitkät hihat ovat pitsiä. Leningissä ja laahuksessa on couture-pitsistä tehtyjä käsin leikattuja ja ommeltuja applikaatioita. Huntu on morsiustylliä ja kirjailtu seitinohuella puuvillapitsillä. Prinsessa Sofian diadeemi on lahja kuninkaalta ja kuningattarelta. Prinssi Carl Philip oli pukeutunut tummansiniseen laivaston juhlaunivormuun, jonka malli on vuodelta 1878.


title: Sofia (Ruotsin prinsessa)

text: Prinssiparin esikoinen, Alexander Erik Hubertus Bertil, syntyi 19. huhtikuuta 2016 klo 18.25 Danderydin sairaalassa. Sekä äidin että lapsen kerrottiin voivan hyvin. Parin toinen lapsi, Gabriel Carl Walther, syntyi 31. elokuuta 2017 klo 11.24 samassa sairaalassa kuin isoveljensä prinssi Alexander.


title: Grand Tack

text:
Grand Tack on tähtitieteen teoria, jonka mukaan Jupiter vaelsi aurinkokunnan synnyn aikoina Marsin radan lähelle ja takaisin vaikuttaen Aurinkokunnan kehitykseen. Jupiter olisi syntynyt 3,5 AU:n päässä Auringosta ja alkanut vaeltaa migraatioteorian mukaisesti kohti Aurinkoa.
Grand Tack saattaa selittää mm. harvahkon pikkuplaneettavyöhykkeen, Maan veden ja Marsin pienen massan. Teoria saattaa selittää senkin, ettei Auringolle syntynyt supermaita. Sisäplaneettojen syntymiseen tarvittava kiekko supistui 1 AU:n säteiseksi. Niinpä suurta Marsia ei syntynyt.


title: Grand Tack

text:
Joissain toisissa aurinkokunnissa ehkä vaellusta ei tapahtunut, tai jättiläisplaneetat vaelsivat aivan keskustähtensä lähelle kaasun vetovoimavaikutuksen takia. Mutta aurinkokunnassamme Saturnus pysäytti Jupiterin vaelluksen Aurinkokunnan sisäosiin sopivalla
rataresonanssilla. Niinpä aurinkokuntaamme syntyivät sopivat kokoiset sisäplaneetat sopivilla radoille, ja oikean kokoinen asteroidivyöhyke, ja Maalle sopiva määrä vettä.


title: Grand Tack

text: Hypoteesin nimi tulee purjehduksesta: englannin kielen sana "tack" tarkoittaa luovimista.


title: Grand Tack

text: Nizzan malli on ajatus, jonka mukaan Uranus ja Neptunus vaelsivat ulospäin synnyttyään. Teoria selittää Kuiperin vyöhykkeen pikkuplaneetat ja Pluton Neptunuksen rataa risteävän radan.


title: Grand Tack

text:
Myöhemmin vuonna 2011 Nizzan mallia on täydennetty ”Grand Tack” -ajatuksella, jonka mukaan Jupiter ja Saturnus vaelsivat ensin sisäänpäin, sitten ulospäin eri migraatiomekanismeilla. Tämän teorian mukaan kaasujätit syntyivät ennen kiviplaneettoja, joiden paikalla oli kaasujättien synnyn aikoihin asteroidin kokoisia planetesimaaleja. Jupiter syntyi alkujaan noin 3,3 AU etäisyydellä Auringosta, Saturnus 4,3, Neptunus 6 AU ja Uranus 8 AU etäisyydellä.
Keveämpi, nopeammin liikkuva Saturnus otti Jupiteria kiinni sisäänpäin vaelluksen aikana.
Vaellettuaan noin 1,5 AU päähän auringosta Jupiter puristi vetovoimallaan kiviplaneettojen syntyyn tarvittavien planetesimaalien radat melko kapeaksi renkaaksi. Vaellus vei laskujen mukaan noin 100 000 vuotta, joka on melko lyhyt aika Aurinkokunnan synnyn historiassa. Tämän jälkeen muuttunut rataresonanssi käänsi Jupiterin ja Saturnuksen kulkusuunnan ulospäin.


title: Grand Tack

text:
Jättiläisplaneettojen ratojen muutokset aiheuttivat häiriöillään tämän jälkeen suuren asteroidipommituksen. Esimerkiksi Maan vesi on peräisin Aurinkokunnan ulko-osien asteroideista ja komeetoista. Sisäplaneettojenkin radat muuttuivat ja mm. Venus ja Maa vaihtoivat Aurinkokunnan syntyvaiheessa paikkaa. Marsin pieni massa selittyy sillä, että se syntyi sisäplaneettarenkaan ulkopuolella. Massiiviset Maa ja Venus sisäplaneettakiekon keskellä, koska siellä tiheässä ympäristössä näiden planeettojen alkiot kasvoivat nopeimmin. Asteroidivyöhykkeen kivinen sisäosa syntyi siten, että ollessaan Aurinkokunnan sisäosissa jättiläisplaneetat sinkosivat tälle alueelle painovoimalingolla kappaleita sisäplaneettojen kiviseltä syntyalueelta.
Maan massasta arvioidaan olevan jäiseltä vyöhykkeeltä noin 0,5-2%, jotta Maan vesipitoisuus selittyisi.


title: Grand Tack

text: Monet planeettakunnat eroavat omastamme juuri sen takia joko siten, ettei näissä tapahtunut samanlaista Jupiterin vaellusta kuin Aurinkokunnassamme. Tämä saattoi vähentää Maan etäisyydellä olevan planeetan veden määrää.Toisissa vaellusta ei käytännössä tapahtunut, ja toisissa vaelluksen tuloksena syntyi kuuma Jupiter. Tämä saattoi estää elinkelpoisen planeetan synnyn.


title: Grand Tack

text: Nizzan mallin ”Grand Tack”, Jupiterin vaellus selittää myös sen, ettei Auringolla ole Maata massiivisempia supermaita. Jupiter syöksi vaeltaessaan mahdolliset supermaat Aurinkoon, ja harvensi vetovoimallaan Merkuriuksen-Marsin etäisyydellä olevaa sisäplaneettojen syntyaluetta. Näin 10-20 maan massaa katosi Aurinkokunnan sisäosista.


title: Kielitieteellinen taistelu

text: Kielitieteellinen taistelu (engl. the linguistic wars) tarkoittaa pitkällistä akateemista kiistaa Yhdysvaltojen generatiivisessa kielitieteessä. Kiista alkoi erimielisyyksistä Noam Chomskyn ja hänen varhaisten oppilaidensa ja kollegoidensa välillä 1960- ja 1970-luvuilla. Lingvistit kuten Paul Postal, John Robert Ross, George Lakoff ja James McCawley ehdottivat vaihtoehdoksi generatiivista semantiikkaa, joka käytännössä käänsi Chomskyn teorian päälaelleen keskittymällä kieliopin sijasta semantiikkaan Chomskyn syvärakenteen perustana. Chomsky ja muut generatiiviset kielitieteilijät väittivät, että merkitys syntyy käytettyjen sanojen taustalla olevasta järjestyksestä, kun taas generatiivisen semantiikan kannattajien mukaan sanojen merkitys määrää niiden järjestyksen.


title: Kielitieteellinen taistelu

text: Chomskyn teorian kritiikki keskittyi pääasiassa kahteen erilliseen seikkaan: ensinnäkin, syvärakenne (engl. deep structure) on generatiivisten semantikkojen mielestä hyödytön konsepti, joka pitäisi hylätä. Uuden liikkeen mukaan kielitieteellisen kuvauksen tulisi lisäksi pohjautua semantiikkaan eikä kielioppiin, kuten Chomskyn transformatiivisessa teoriassa. Chomskya seuraava koulukunta vastasi kritiikkiin ilmoittamalla, että syvärakenteen tietty taso määräytyy kielitieteellisen kuvauksen yksinkertaisuuden ja yleisyyden mukaan. Lisäksi heidän mukaansa oletus, että kielitieteellisen kuvauksen on perustuttuva semantiikkaan, olisi järjetön, koska se mitätöisi sukupolvien kielitieteellisen edistyksen.


title: Kielitieteellinen taistelu

text: Kielitieteellinen taistelu päättyi lopulta Chomskyn ja hänen seuraajiensa "voittoon". George Lakoffin mukaan syynä oli Chomskyn akateeminen vaikutusvalta. Lakoff kirjoitti tapauksesta: "Kun Chomsky alkoi kritisoida meitä vuonna 1967, minä olin 26-vuotias, Haj [Ross] ja Jim [McCawley] olivat 29 ja Paul [Postal] 30. Olimme häneen verrattuna lapsia, meillä ei ollut minkäänlaista auktoriteettia. Olimme lähteneet sotimaan yhtä historian merkittävimmistä kielitieteilijöistä, kaiken lisäksi yhdessä hänen lempiaiheistaan." Sen sijaan Newmeyerin mukaan generatiivinen kielioppi hylättiin, koska se todettiin empiirisesti vääräksi.


title: Kielitieteellinen taistelu

text: Generatiivisesta semantiikasta kehittyi myöhemmin vaihtoehtoinen kielitieteellinen malli, joka tunnetaan psykolingvistiikkana. Psykolingvistiikka tutkii kielen ymmärtämisen yhteyttä neurologisiin funktioihin. Generatiiviset semantikot olettavat, että kielen omaksumiselle on aivoissa oma erityinen alueensa, kun taas kognitiiviset kielitieteilijät kiistävät sen. Sen sijaan he väittävät, että kielen ymmärtämiseen tarvittava tiedonkäsittelytaito on vastaava kuin ei-kielellisiin tehtäviin tarvittavat taidot. Nykyään tieteenalasta käytetään yleisemmin nimeä neurolingvistiikka.


title: Kielitieteellinen taistelu

text: Randy Allen Harris on kirjoittanut aiheesta kirjan "The Linguistics Wars" (ISBN 9780195098341). Kirja on julkaistu englanniksi 1993. Sitä ei ole suomennettu.


Cape Canaveral Air Force Station Space Launch Complex 20 (SLC-20) on rakettien laukaisukompleksi Cape Canaveralin lentotukikohdassa Floridassa. Kompleksia on käytetty vuosina 1960–2000 Titan I-, Titan III-, Starbird-, Red Tigress ja Super Loki -rakettien laukaisuihin.


title: Cape Canaveral Air Force Station Space Launch Complex 20

text: LC-20 -alustan rakentamisesta tehtiin sopimus rakennuttajan kanssa huhtikuussa 1956. Työt olivat käynnissä helmikuussa 1957, ja valmistuivat syyskuussa 1959. Alustalta tehtiin ensimmäinen Titan I -laukaisu heinäkuussa 1960 ja viimeinen seuraavan vuoden joulukuussa. Alusta muunneltiin Titan III-raketille soveltuvaksi, ja ensimmäinen IIIA-raketin laukaisu tapahtui syyskuussa 1964 ja viimeinen toukokuussa 1965. Alusta muunneltiin tämän jälkeen X-20 Dyna-Soar -ohjelmaan soveltuvaksi, mutta deaktivoitiin ohjelman peruuntumisen jälkeen huhtikuussa 1967.


text: LC-20 otettiin uudelleen käyttöön marraskuussa 1988, jolloin sitä alettiin modifioimaan Starbird-ohjelmaa varten. Vanhan alustan paikalle rakennettiin kaksi uutta, 20A ja 20B. Muunnostyöt valmistuivat seuraavan vuoden joulukuussa ja ensimmäinen Starbird-laukaisu tapahtui joulukuussa 1990. Kompleksilta laukaistiin elo-lokakuussa 1991 Strategic Defense Initiativen Red Tigress 1A ja 1B raketit, sekä saman organisaation Red Tigress II –sarjan raketit 2A ja 2B.


text: Alustan laukaisulaitteistot purettiin vuonna 1995 ja se deaktivoitiin seuraavana vuonna. Kompleksin puhdistustöiden jälkeen se palautettiin käyttöön vuonna 2000, jolloin kompleksilta laukaistiin kolme Super Loki -rakettia.


title: Amadou Diagne

text: Amadou Diagne on senegalilainen griotmuusikko. Hän on kotoisin griotsuvusta Dakarin ympäristöstä. Hän soitti vuosien ajan lyömäsoittimia l'Orchestre National du Senegalissa. Muutettuaan Englantiin hän on jatkanut uraansa laulaja-lauluntekijänä ja multi-instrumentalistina. Hänen tyylinsä perustuu vahvasti Länsi-Afrikan perinnemusiikin ja -rytmien varaan. Suurimman osan lauluistaan Diagne kirjoittaa ja esittää wolofin kielellä, mutta hän on käyttänyt myös ranskan ja englannin kieliä. Laulamisen ja rumpujensoiton lisäksi Diagne myös soittaa kitaraa ja koraa.


title: Amadou Diagne

text: Saatuaan levytyssopimuksen World Music Networkilta Diagne julkaisi ensimmäisen sooloalbuminsa ("Introducing Amadou Diagne") vuonna 2012. Se ylsi 16. sijalle Euroopan maailmanmusiikkilistoilla. Seuraava albumi "Yakar", jonka tuotti Griselda Sanderson, julkaistiin Waulk Recordsin kautta toukokuussa 2013. Albumi muun muassa sai neljä tähteä "Songlines"-lehden arvostelussa. Diagne on esiintynyt Penzancen Golowan-festivaalilla. Hänen musiikkiaan on esitetty radiossa muun muassa Australiassa, Israelissa, Tanskassa ja Yhdysvalloissa sekä BBC Radio 3:n "Late Junction" -lähetyksessä.


title: Amadou Diagne

text: Diagnen pääasiallisesti Isossa-Britanniassa toimivan yhtyeen nimi on Group Yakar.


title: Mustassalo

text: Mustassalo on Päijänteen saari Kuhmoisissa. Siellä on kolme lampea: Alajärvi, Yläjärvi ja Kolmisopenjärvi. Sen erottaa Haukkasalosta Hopeasalmi.


title: Haukanmaa

text: Haukanmaa on kylä Toivakassa. Se sijaitsee Päijänteen Hauhonselän rannalla. Aikoinaan alue kuului hauholaisille, ja Erkki Fredrikson on arvellut, että alueen nimi oli kauan sitten Hauhonmaa mutta kartalla vääntyi vähitellen Haukanmaaksi. Ennen Toivakan kunnan perustamista Haukanmaa kuului Korpilahteen.


Cape Canaveral Air Force Station Launch Complex 25 (LC-25) on rakettien laukaisukompleksi Cape Canaveralin lentotukikohdassa Floridassa. Kompleksia käytettiin vuosina 1958–1979 Polaris, Poseidon ja Trident -ohjusten koelaukaisuihin.


title: Cape Canaveral Air Force Station Launch Complex 25

text:
LC-25 -alustaa alettiin suunnitella elokuussa 1956, ja sen rakennussopimus tehtiin maaliskuussa 1957. Ensimmäinen alusta, 25A, valmistui joulukuussa 1957 ja toinen, 25B, seuraavan vuoden tammikuussa. Alusta 25B oli varustettu laivan liikkeitä mukailevalle laitteistolla, jota pyrittiin käyttämään sukellusveneen liikehdinnän simulointiin koelaukaisuissa. Alustat rakennettiin Yhdysvaltain laivaston Polaris-ohjelmaa varten, jonka laukaisut käynnistyivät huhtikuussa 1958. LC-25:ltä laukaistiin kaikkiaan 68 erityyppistä Polaris-ohjusta vuoteen 1965 mennessä. 25B-alustan laivasimulaatiot päättyivät lokakuussa 1961. Suurempien Poseidon-ohjuskokeita varten rakennettujen alustojen 25C ja 25D rakentaminen käynnistyi 1967. Alustaa 25C käytettiin elokuusta 1968 kesäkuuhun 1970 kaikkiaan 16 Poseidon-ohjuksen laukaisuun. Alustalta 25D tehtiin vain yksi Poseidon-laukaisu 17. syyskuuta 1969. Vanhemmat A ja B-alustat poistettiin käytöstä saman kuun aikana. 25C-alustan käyttö jatkui tammikuusta 1977 tammikuuhun 1979 kahdeksallatoista Trident-koelaukaisulla, joiden päätyttyä kompleksin laukaisualustat poistettiin lopullisesti käytöstä.
Alustojen LC-25 ja LC-29 maanalaisten rakenteiden päälle alettiin 2012 rakentamaan uutta Strategic Weapons System Ashore –asejärjestelmien testausaluetta. Rakennustöiden oli tarkoitus jatkua vuoteen 2015.


title: Rolpan piirikunta

text: Rolpan piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä kolmisensataa kilometriä Kathmandusta länsiluoteeseen.


title: Rolpan piirikunta

text: Rolpan piirikunta rajautuu etelässä Dang Deukhurin, lännessä Salyanin, pohjoisessa Rukumin sekä idässä Baglungin ja Pyuthanin piirikuntaan.


title: Rolpan piirikunta

text: Rolpan piirikunnassa asui vuonna 2011 yhteensä 224 506 ihmistä (210 004 as. vuonna 2001). Piirikunnan pinta-ala on 1 879 neliökilometriä ja väestötiheys 119 as./km. Vuonna 2011 piirikunnassa ei ollut kaupunkeja. Hallinnollinen keskus on Liwang (kyläkehityskomitean alueella 10 417 as., 2011), josta joulukuussa 2014 muodostettiin kaupunki.


title: Rolpan piirikunta

text: Rolpa oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,395. Myös nepalilaisittain piirikunnan kehitys- ja elintaso on alhainen; eliniän odote on 52 vuotta ja keskimääräinen tulotaso vain 100 USD/ vuodessa. Kehityksen jarruna oli esimerkiksi Nepalin vuosien 1996–2006 sisällissota, joka rasitti piirikuntaa.


title: Rolpan piirikunta

text: Piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 3,3 % sisällytetään ylempään trooppiseen, 61,7 % subtrooppiseen, 31,4 % lauhkeaan ja 3,6 % subalpiiniseen kasvillisuusvyöhykkeeseen.


title: Salyanin piirikunta (Nepal)

text: Salyanin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä runsas kolmesataa kilometriä Kathmandusta länteen.


title: Salyanin piirikunta (Nepal)

text: Salyanin piirikunta rajautuu idässä Roplan, etelässä Dang Deukhurin ja Banken lännessä Bardiyan ja Surkhetin sekä pohjoisessa Jajarkotin ja Rukumin piirikuntaan.


title: Salyanin piirikunta (Nepal)

text: Salyanin piirikunnassa asui vuonna 2011 yhteensä 242 444 ihmistä (213 500 as. vuonna 2001). Piirikunnan pinta-ala on 1 462 neliökilometriä ja väestötiheys 166 as./km. Hallinnollinen keskus on Salyan Khalanga (Salyan) eli piirikunnan Khalangan kyläkehityskomitean (7 668 as., 2011) keskustaajama. Se sijaitsee linnuntietä noin 319 kilometriä Kathmandusta länteen. Toukokuussa 2014 piirikuntaan muodostettiin kyläkehityskomiteoiden alueita yhdistämällä sen ensimmäinen kaupunki, Sharada.


title: Salyanin piirikunta (Nepal)

text: Piirikunta kertoo olevansa tunnettu hindutemppeleistään, joihin kuuluvat Shivan temppelit Chhayachhetrassa ja Laxmipurissa sekä Devi-temppelistä Khairabangin kylässä Hiwalchan kyläkehityskomitean alueella.


title: Salyanin piirikunta (Nepal)

text: Piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 28,6 % sisällytetään ylempään trooppiseen, 68,3 % subtrooppiseen ja 3,0 % lauhkeaan kasvillisuusvyöhykkeeseen.


title: Pyuthanin piirikunta

text: Pyuthanin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä.


title: Pyuthanin piirikunta

text: Pyuthanin piirikunta rajautuu lännessä Dang Deukhurin ja Roplan, pohjoisessa Baglungin, idässä Gulmin ja Arghakhanchin piirikuntaan.


title: Pyuthanin piirikunta

text: Pyuthanin piirikunnassa asui vuonna 2011 yhteensä 228 102 ihmistä (212 484 as. vuonna 2001). Piirikunnan pinta-ala on 1 309 neliökilometriä ja väestötiheys 174 as./km. Hallinnollinen keskus on Pythan Khalanga (5 860 as., 2011), joka on yksi piirikunnan kyläkehityskomiteoista. Vuonna 2011 piirikunnassa ei ollut yhtään kaupunkia. Piirikunnan keskustaajama sijaitsee linnuntietä runsas 240 kilometriä Nepalin pääkaupunki Kathmandusta länteen. Toukokuussa 2014 piirikuntaan muodostettiin sen ensimmäinen kaupunki, Pyuthan.


title: Pyuthanin piirikunta

text: Luonnonmaantieteellisesti piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 36,1 % voidaan luokitella ylempään trooppiseen, 53,3 % subtrooppiseen, 9,7 % lauhkeaan ja 0,8 % subalpiiniseen kasvillisuusvyöhykkeeseen.


title: Rukumin piirikunta

text: Rukumin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä.


title: Rukumin piirikunta

text: Rukumin piirikunta rajautuu etelässä Rolpan ja Salyanin, lännessä Jajarkotin, pohjoisessa Dolpan sekä idässä Myagdin ja Baglungin piirikuntaan.


title: Rukumin piirikunta

text: Rukumin piirikunnassa asui vuonna 2011 yhteensä 208 567 ihmistä (188 438 as. vuonna 2001). Piirikunnan pinta-ala on 2 877 neliökilometriä ja väestötiheys 72 as./km. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean keskustaajama Musikot Khalanga (Khalanga eli JumliKhalanga; 13 203 as. 2011). Taajamalla on runsaan 500 metrin kiitotiellä varustettu pienlentokenttä. Joulukuussa 2014 muodostettiin piirikuntaan sen ensimmäinen kaupunki, joka sain nimen Musikot.


title: Rukumin piirikunta

text: Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 2,9 % voidaan luokitella ylempään trooppiseen, 26,0 % subtrooppiseen, 32,6 % lauhkeaan, 23,0 % subalpiiniseen, 14,9 % alpiiniseen ja 0,7 % ylempään vuoristovyöhykkeeseen (nival zone) kuuluvaksi.


title: EGS

text: EGS (s. 1974 Helsinki) on suomalainen graffititaiteilija. Hän aloitti uransa Helsingissä 1980-luvulla, ja on sen jälkeen työskennellyt yli 40 maassa. Viime vuosina EGSin teoksia on ollut esillä museoissa ja gallerioissa, kuten Madridin nykytaidemessuilla, mutta enimmäkseen niihin voi törmätä eri puolilla maailmaa junissa, tunneleissa, katujen varsilla ja hylätyissä rakennuksissa. Kansallisgalleria on hankkinut kokoelmiinsa yhden EGSin teoksen, ja Kampin metroasemalle valmistui Helsingin taidemuseon tilaama teos kesäkuussa 2015.


title: EGS

text: EGSin henkilöllisyys ei ole yleisesti tiedossa, eikä hänestä ole julkaistu tunnistettavaa kasvokuvaa.


title: EGS

text: EGS kertoo tehneensä ensimmäiset graffitikokeilunsa vuonna 1986 Helsingin Katajanokalla. Ne olivat hänen mukaansa vaatimattomia rävellyksiä ja ensimmäiset kunnon maalaukset hän teki muutamia vuosia myöhemmin. Ensimmäinen kotimaan ulkopuolelle toteutetut graffitit EGS teki Tukholmaan joulukuussa 1990.


title: EGS

text: EGS on kiinnostunut graffitien visuaalisuudesta, mutta myös niitä verhonneesta salamyhkäisyydestä. Kiinnostavinta EGS:lle graffitin teossa on matkustaminen uusiin paikkoihin maalaamaan.


title: Jani Tolin

text: Jani Tolin (s. 1974 Helsinki) on suomalainen katu- ja graffititaiteilija sekä musiikkivideoiden ohjaaja. Hän aloitti uransa Helsingissä 1980-luvulla ja on sen jälkeen työskennellyt Euroopassa ja Yhdysvalloissa. Hänen kuvateoksiaan on ollut esillä esimerkiksi Kiasmassa ja kansainvälisissä yhteisnäyttelyissä muun muassa yhdessä EGSin kanssa.


title: Jani Tolin

text: Jani Tolin on kuvataiteilija Kimmo Tolinin poika.


title: Rutalahti (lahti)

text: Rutalahti on Päijänteen pohjoisosan lahti, joka haarautuu Ristinselästä kaakkoon. Se sijaitsee pääosin Toivakassa ja Jyväskylän Korpilahdella. Aivan pieni osa kuuluu Joutsaan. Lahden rannalla on Rutalahden kylä. Lahteen laskee Rutajoki.


title: HMS Vidar (P156)

text: HMS Vidar (runkonumero P156) oli Ruotsin laivaston Hugin-luokan partioalus.


title: HMS Vidar (P156)

text: Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 6. maaliskuuta 1979. Alus liitettiin laivastoon viisi kuukautta myöhemmin 10. elokuuta.


title: HMS Vidar (P156)

text: Alus poistettiin palveluksesta 22. syyskuuta 1995.


title: HMS Mjölner (P157)

text: HMS Mjölner (runkonumero P157) oli Ruotsin laivaston Hugin-luokan partioalus.


title: HMS Mjölner (P157)

text: Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 12. kesäkuuta 1979. Alus liitettiin laivastoon reilua neljää kuukautta myöhemmin 24. lokakuuta.


title: HMS Mjölner (P157)


title: HMS Mysing (P158)

text: HMS Mysing (runkonumero P158) oli Ruotsin laivaston Hugin-luokan partioalus.


title: HMS Mysing (P158)

text: Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 20. lokakuuta 1979. Alus liitettiin laivastoon neljä kuukautta myöhemmin 14. helmikuuta 1980.


title: HMS Mysing (P158)

text: Alus poistettiin palveluksesta 22. syyskuuta 1995 ja se myytiin seuraavana vuonna. Se oli vuonna 2001 siviilirekisterissä nimellä "Mysing af Nynäshamn".


title: HMS Kaparen (P159)

text: HMS Kaparen (runkonumero P159) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Kaparen (P159)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 8. elokuuta 1979. Alus liitettiin laivastoon 7. elokuuta 1980.


title: HMS Kaparen (P159)

text: 1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.


title: HMS Kaparen (P159)

text: Alus myytiin kesäkuussa 2008 RCI Group Limitedille.


title: HMS Väktaren (P160)

text: HMS Väktaren (runkonumero P160) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Väktaren (P160)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 2. marraskuuta 1979. Alus liitettiin laivastoon 19. syyskuuta 1980.


title: HMS Väktaren (P160)


title: HMS Väktaren (P160)

text: Alus asetettiin myyntiin 2004.


title: HMS Snapphanen (P161)

text: HMS Snapphanen (runkonumero P161) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Snapphanen (P161)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 18. maaliskuuta 1980. Alus liitettiin laivastoon 14. tammikuuta 1981.


title: HMS Snapphanen (P161)


title: HMS Snapphanen (P161)

text: Alus asetettiin myyntiin 2004.


title: Leif Leifland

text: Leif Leifland (30. joulukuuta 1925 Tukholma, Ruotsi – 3. huhtikuuta 2015 Tukholma, Ruotsi) oli ruotsalainen diplomaatti. Hän oli Ruotsin ulkoministeriön kabinettisihteeri ja suurlähettiläs ja Ruotsin ulkopolitiikan keskeisiä henkilöitä.


title: Leif Leifland

text: Leiflandin uran vaikeimpia vaiheita oli, kun neuvostoliittolainen sukellusvene tuli 1981 Ruotsin aluevesille. Hänellä oli myös tärkeä asema Ruotsin ja Suomen suhteissa. Hänet nimitettiin Lontooseen suurlähettilääksi vuoden 1982 vaalien jälkeen, ja 1991 hän jäi eläkkeelle.


title: Lubomirski

text:
Lubomirski on puolalainen aatelissuku, jonka jäseniä on asunut myös
Itävallassa ja Venäjällä.
Elossa olevat sukuhaarat polveutuvat Stanisław Lubomirskistä (1583-1649), joka voitti
useita Turkkia vastaan käytjä taisteluja. Hänen ansiostaan suku sai
vuonna 1647 saksalaisen valtakunnanruhtinaan arvon.
Hänen pojastaan Jerzy Sebasyan Lubomirskista tuli puolalainen suurmarsalkka.


title: Eirik

text: Eirik on miehen etunimi, Erik-nimen norjalainen muoto. Nimet Erik ja Eirik ovat peräisin muinaisskandinaavisesta nimestä "Eirikr", joka merkitsee "aina hallitsevaa".


title: Eirik

text:
Suomessa nimi Eirik on Väestörekisterikeskuksen tietojen mukaan annettu
1900-luvun toukokuuhun 2015 mennessä 178 henkilölle. Eirikin nimipäivä on suomenruotsalaisen kalenterin mukaan 18. toukokuuta, joka on myös Erikin, ja suomenkielisessäkin kalenterissa samaa alkuperää olevien nimien kuten Eerikin ja Erkin nimipäivä.


title: Desfluraani

text: Desfluraani on fluorattuihin eettereihin kuuluva orgaaninen yhdiste. Yhdistettä käytetään lääketieteessä nopeasti vaikuttavana nukutusaineena.


title: Desfluraani

text: Huoneenlämpötilassa desfluraani on väritöntä pistävänhajuista kaasua. Yhdiste ei käytännöllisesti katsoen liukene veteen, eikä siten myöskään vereen. Yhdiste on stabiili valon, happojen ja emästen vaikutusta vastaan, toisin kuin esimerkiksi halotaani, isofluraani tai sevofluraani. Desfluraani on kiraalinen ja siten optisesti aktiivinen yhdiste, mutta anestesiakäyttöön käytetään sen raseemista seosta. Sen R-isomeeri kääntää tasopolarisoitua valoa myötäpäivään eli (+)-suuntaan ja S-isomeeri kääntää valoa (-)-suuntaan. Hyvin läheisesti rakenteeltaan desfluraania muistuttavalla isofluraanilla enantiomeerien valon kiertosuunnat ovat päinvastoin.


title: Desfluraani

text: Desfluraanin matalan verikaasujakaantumisvakion vuoksi se on nopeavaikutteinen nukutusaine. Sen aiheuttamasta anestesiasta herääminen on myös nopeaa, noin kaksi kertaa nopeampaa isofluraaniin verrattuna. Se ei käytännöllisesti katsoen metaboloidu ihmiselimistössä eikä sen vuoksi ole myrkyllinen. Yhdisteen matalan kiehumispisteen vuoksi nukutukseen on käytettävä erikoislaitteistoja. Desfluraanin voimakkaan pistävän hajun vuoksi sitä annetaan yleensä seoksena hapen tai hapen ja typpioksiduulin seoksen kanssa tai käytetään vain nukutuksen ylläpitämiseen. Yhdiste voi aiheuttaa myös hengitysteiden ärtymistä ja yskimistä. Suurina pitoisuuksina yhdiste voi aiheuttaa verenpaineen nousua. Yhdysvalloissa desfluraani tuli nukutuskäyttöön vuonna 1992.


title: Desfluraani

text:
Lääkkeenä käytetty desfluraani on seuraavien enatiomeerien rasemaatti:
Desfluraania syntetisoidaan isofluraanista halogeeninvaihtoreaktiolla. Reagenssina käytetään booritrifluoridia tai vetyfluoridin ja antimonipentafluoridin seosta aktiivihiilen kanssa. Reaktiossa isofluraanin klooriatomi vaihdetaan fluoriatomiksi.


title: Parrotiat

text: Parrotiat ("Parrotia") on taikapähkinäkasvien heimoon (Hamamelidaceae) kuuluva puuvartisten kasvien suku.


title: Parrotiat

text: Parrotiat ovat jopa 30 metriä korkeiksi kasvavia kesävihantia puita, joiden haaroissa on yksi esilehti (profylli). Nuoret oksat ovat karvaisia ja kaljuuntuvat iän myötä. Lehdet sijaitsevat vuoroittaisesti, ja niissä on pian karisevat korvakkeet, jotka jättävät jälkeensä pieniä arpia. Lehtilapa on molemmilta puoliltaan tähtikarvainen, leveän vastapuikea tai soikeamainen, kalvomainen ja kärjestään tavallisesti hammaslaitainen. Lehdet ovat sulkasuonisia, ja sivusuonet yltävät lehden laitaan asti. Samassa kasvissa on sekä kaksineuvoisia että hedekukkia. Kukinto on mykerömäinen tähkä ja sijaitsee lehtihangassa tai oksan päässä; kukinnossa on 3-7 kukkaa. Kukan tukilehdet ovat kookkaita, väriltään ruskeita. Ennen lehtien puhkeamista avautuvat kukat ovat kaksineuvoisia tai niissä on vain heteitä. Verholehtiä on tavallisesti seitsemän tai kahdeksan, joskus jopa kymmenen, ja ne ovat muodoltaan epäsäännöllisiä, sijaitsevat kierteisesti, ovat tyvestään kasvaneet yhteen ja ovat pysyviä. Terälehdet puuttuvat. Heteitä on tavallisesti 10-15, joskus vähemmän. Ponnet ovat pitkänomaisia ja kummassakin teekassa (puoliskossa) on kaksi pölylokeroa. Teekat avautuvat pitkittäisraoilla. Sikiäin on puoleksi kehänalainen, ja kussakin sen lokerossa on yksi siemenaihe. Vartalot ovat pitkiä ja luotit johteisia. Hedelmänä on kota; kodat sijaitsevat kierteisesti yhteisessä perässä ja ovat muodoltaan pitkänomaisen pallomaisia, puutuvia ja tiheän tähtikarvoituksen peittämiä. Siemenet ovat soikeahkoja.


title: Parrotiat

text: Lajeista toinen kasvaa Iranissa ja toinen Kiinassa.


title: Parrotiat

text: Parrotioiden suvussa on vain kaksi lajia: parrotia ("Parrotia persica") ja "Parrotia subaequalis".


title: Ukk’ram – Salaperäinen alus

text: Ukk’ram – Salaperäinen alus on Alvar Gullichsenin ja Klaus Nyqvistin teos vuodelta 2015 Porin Noormarkussa. Sen on tilannut Markku-liitto. Veistoksen on valmistanut Henrik Helpiö. Ukk’ram on valmistettu teräksestä ja sen alustana on pisaran muotoinen nurmikumpu, jossa sijaitsevat perustukset eli lappeelleen sijoitetut teräsbetonipaalut. Veistos paljastettiin Markun päivänä 25.4.2015.


title: Ukk’ram – Salaperäinen alus

text: Alvar Gullichsen on kertonut teoksen idean syntyneen Suomenlinnan telakan kelluvista rautaporteista. Tarina salaperäisestä aluksesta syntyi yhdessä Markkujen kanssa, ja teoksen tavoitteena on herättää pohtimaan ihmiskunnan tilaa sekä ihmisen ja luonnon välistä suhdetta ja vastuutamme tulevaisuudesta.


title: Jason Flemyng

text: Jason Flemyng (s. 25. syyskuuta 1966 Lontoo, Iso-Britannia) on englantilainen näyttelijä, joka on tunnettu muun muassa rooleistaan elokuvissa "Puuta, heinää ja muutama vesiperä" (1998), "Snatch – hävyttömät" (2000), "Herrasmiesliiga" (2003) ja "Benjamin Buttonin uskomaton elämä" (2008).


title: Jason Flemyng

text: Flemyng opiskeli London Academy of Music and Dramatic Art -koulussa ja on Royal Shakespeare Companyn jäsen.


title: Taikasanat

text: Taikasanat on marraskuussa 2007 ilmestynyt Yön single, jonka nimikappale on aikaisemmin samana vuonna julkaistulta albumilta "Valtakunta". Singlen toinen kappale "Viaton" ei ole mukana albumilla.


title: Taikasanat

text: Single nousi Suomen viralliselle listalle viikon ajaksi sijalle 2.


title: Säde Mantere-Alhonen

text: Säde Mantere-Alhosen tutkimusteemoja olivat elintarvikemikrobiologia, maitoteknologia ja vesimikrobiologia, johon liittyivät järvisedimenttien fotosynteettiset rikittömät purppurabakteerit. Niiden tutkimustulokset olivat ensimmäisiä Suomessa valottaen järven pohjakerrostumien biogeokemiallisten prosessien ainetaloudellista merkitystä. Probleeman tutkimukset Säde Mantere-Alhonen oli aloittanut DAAD:n (Deutscher Akademischer Austauschdienst) stipendiaattina Göttingenin yliopistossa (Georg August Universität Göttingen) syksyllä 1965. Geomikrobiologiaan liittyivät myös hänen osallistumisensa rapakivigraniitin biogeeniseen rapautumisprosessiin, joka herätti merkittävää kansainvälistä huomiota. Lisäksi raskasmetallipitoisuuksien selvittely happaman maaperän maitonäytteissä sai osakseen laajaa kiinnostusta niiden geotoksikologisuuden takia. Väitöskirjassaan Die Probionibakterien der Molkereiindustrie als Darmkanalmikrobien 1982 Säde Mantere-Alhonen siirtyi tutkimaan maidon ja maitojalosteiden mikrobiologisia kysymyksiä. Väitöskirjan keskeisenä tuloksena todettiin, että esimerkiksi emmentaljuustossa olevilla probionibakteereilla näyttäisi olevan selviä terveysvaikutuksia. Tähän aihepiiriin Säde Mantere-Alhonen palasi useissa myöhemmissä artikkeleissaan ja teki tutkimustyötä mm. Wienin eläinlääketieteellisessä yliopistossa (Veterinärmedizinische Universität Wien) 1986. Hänen tieteellinen julkaisutoimintansa oli laaja ja monipuolinen käsittäen yli 90 nimikettä ja mm. Maidon mikrobit-nimisen oppikirjan muiden kanssa. Vuonna 1985 Valio Oy:n lahjoitettua Helsingin yliopistolle maidon teknologian lehtoraatin virkaan nimitettiin dosentti Säde Mantere-Alhonen, jonka tehtävänä oli aloittaa ja kehittää uusi opetusala perusasioista lähtien. Sen opetus edellytti perinpohjaista perehtymistä myös käytännön meijeritoimintaan ja sen teknologisiin sovelluksiin. Maitoteknologiasta tulikin keskeinen osa maitotaloustiedettä. Säde Mantere-Alhonen ennätti vielä toimia maitoteknologian määräaikaisena professorina 1993–2001, jolloin hän jäi eläkkeelle.


title: Säde Mantere-Alhonen

text: Säde Mantere-Alhonen oli pidetty ja innostava akateeminen opettaja. Hän ohjasi tehokkaasti opiskelijoitaan tuottaen vielä viimeisinä virkavuosinaan huomattavan määrän maistereita ja viisi tohtoria. Lisäksi hänen kaudellaan maitoteknologia on todettu maatalous-metsätieteellisen tiedekunnan oppimisen ja opetuksen laadun arvioinnissa ja kartoituksessa yhdeksi tiedekunnan pedagogisesti kehittyneimmistä oppiaineista. Säde Mantere-Alhonen oli arvostettu opettaja myös lukuisten FAO:n ja Valiotekniikan järjestämillä kansainvälisillä maidon ja maitovalmisteiden mikrobiologiaa käsittelevillä kursseilla.Helsingin yliopisto


title: Säde Mantere-Alhonen

text: Eläinlääketieteellinen korkeakoulu


title: Säde Mantere-Alhonen

text: Lahden tutkimus- ja koulutuskeskusSäde Mantere-Alhonen oli isänpuolelta Majamäki-Mantereen Hausjärven Ridasjärveläistä talonpoikaissukua. Isoisä Aadolf Mantere opiskeli aluksi jonkin aikaa Jyväskylän seminaarissa, mutta siirtyi kuitenkin rautatielaitoksen virkamieheksi. Isosetä Oskari Mantere puolestaan väitteli tohtoriksi historian alalta. Kouluhallituksen ylijohtajaksi nimitetty Oskari toimi myös politiikassa; hän oli Edistyspuolueen kansanedustaja 1919–1939, sosiaali-, opetus- ja pääministeri 1920-luvulla sekä opetusministeri vielä 1932–1936.


title: Säde Mantere-Alhonen

text: Säde Mantere-Alhosen äidinpuoliset saksalaiset sukujuuret olivat sekä Leipzigista että Kasselista. Hänen isoisänsä tohtori Gustaf Schmidt oli muuttanut Suomeen tultuaan nimitetyksi saksankielen lehtoriksi Helsingin yliopistoon. Professorin arvon saaneen Schmidtin tutkimukset olivat keskittyneet ugrilaisiin ja itäisen Aasian kieliryhmiin. Lisäksi hän saksansi huomattavan määrän suomalaista kaunokirjallisuutta ja tieteellisiä artikkeleita. Isoäiti pianotaiteilija Emmy Menzler oli kasselilaisen teollisuusmiehen tytär. Säde Mantere-Alhosen äidin sukulinjoissa oli kuvataiteilijoita, pormestareita, talouselämän edustajia ja kirjailijoita, joista maailmanmaineen saavutti Johann Wolfgang von Goethe. Niinpä monipuolinen ja voimakas germaaninen kulttuuriperinne heijastui hänen sivistystaustaansa. Paljon ulkomailla matkustelleena Säde Mantere-Alhonen viihtyi parhaiten kuitenkin Allgäun Alppien jylhissä maisemissa keskuspaikkana Oberstdorf. Vastapainon yliopistotyölle tarjosivat monet luottamustehtävät oman tieteenalan yhdistyksissä ja aatteellisissa järjestöissä.


title: Säde Mantere-Alhonen

text: Saksalaisuus merkitsi Säde Mantere-Alhoselle eurooppalaisuutta aatteellisessa ja kulttuurisessa mielessä. Suomalaisuus oli hänelle voimakkaasti kansallisuuskysymys. Tasapainon näiden kahden tekijän välillä Säde Mantere-Alhonen hallitsi parhaalla mahdollisella tavalla.


title: Loisto (kappale)

text: Loisto on toukokuussa 2009 ilmestynyt Yön single, jonka nimikappale on myöhemmin syyskuussa julkaistulta samannimiseltä albumilta. Singlen toinen kappale "Raitilla" ei ole mukana albumilla.


title: Loisto (kappale)

text: Single nousi Suomen viralliselle listalle neljän viikon ajaksi ja oli korkeimmillaan toisena. Sitä myytiin lähes 6 400 kappaletta eli kultalevyyn oikeuttava määrä.


title: Kiitos ja kunnia

text: Kiitos ja kunnia on syyskuussa 2009 ilmestynyt Yön single, jonka nimikappale on samassa kuussa julkaistulta albumilta "Loisto". Se nousi Suomen viralliselle listalle neljän viikon ajaksi ja oli toisella viikollaan listaykkösenä. "Kiitos ja kunnia" valittiin myöhemmin Iskelmä Gaalassa Vuoden iskelmäksi. Singlen toinen kappale "Elämässä eksyneet" ei ole mukana albumilla.


title: Nopola News

text: Nopola News on Kyyjärvellä toimiva 13. toukokuuta 2005 avattu verkkosivusto, jolla julkaistaan tavalla tai toisella kuntaan liittyviä tekstejä ja tiedotteita. Sen ainoa palkattu työntekijä on Veikko Huumarkangas, muuten tekstejä tekevät vapaaehtoiset ja kertaluontoisesti palkatut henkilöt. Sivuston rahoitus tuli aiemmin EU:lta, sittemmin yritykset ovat alkaneet rahoittaa sitä, ja julkaisijaksi perustettiin yhdistys Kyyjärven Mediamyllärit ry.


title: Nopola News

text: Alkuun hankkeen nimi oli "Tiedon tuottaminen internetiin ja internet-ketjujen organisointi" ja kirjoitukset käsittelivät kylän tapahtumia. Sitten mukaan tulivat kunta, seurakunta, urheiluseurat ja kyläyhdistykset, ja nimeksi tuli Nopola News. Kunnan asukasluku on 1 300, mutta latauksia on kuukausittain jopa 250 000, ja käyttäjiä on ympäri Suomen. Nopola Newsilla on myös ollut nettiradio vuodesta 2006 ja suoria nettitv-lähetyksiä vuodesta 2008.


title: Nopola News

text: Jyväskylän yliopiston tutkija Turo Uskali on tutkinut Nopola Newsia, ja hän nimittää sitä kansalaisjournalismiksi.


title: Nopola News

text: Nopola News on saanut useita palkintoja, muun muassa vuonna 2005 Innosuomi-kunniamaininnan ja vuonna 2014 oikeusministeriön demokratiapalkinnon. Se on saanut myös EU:n European e-Inclusion 2008 Awards -kilpailun maantieteellisen kategorian voiton ja Suomen kuntamarkkinoinnin 2010 SM-kisan Vuoden markkinointituote -tittelin.


title: Plunklock

text:
Plunklock on japanilainen "visual kei" -yhtye joka on perustettu marraskuussa vuonna 2010, neljän nuoren muusikon toimesta.
Heidän alkuperäinen suunnitelmansa oli työstää todella rajoitettua musiikkia. Suunnitelmaan tuli kuitenkin muutos kun Halo (vokalisti) ja Haruka (basisti) liittyivät bändiin. He kaikki halusivat tehdä jotain erilaista aiempiin bändeihin verrattuna. Tyypillistä heidän musiikilleen on se että siinä on raskaat riffit ja vahvat lauluosuudet.
http://www.jpopasia.com/group/plunklock/


title: Ki Hong Lee

text: Ki Hong Lee (s. 30. syyskuuta 1986) on korealaissyntyinen näyttelijä, joka tunnetaan parhaiten roolistaan elokuvassa "Labyrintti".


title: Ki Hong Lee

text: Lee syntyi Soulissa, Etelä-Koreassa. Hänen ollessaan kuusivuotias perhe muutti Uuteen-Seelantiin, jossa hän oppi puhumaan englantia. Kaksi vuotta myöhemmin Leen ollessa kahdeksanvuotias he muuttivat Los Angelesiin.


title: Ki Hong Lee

text: Lee opiskeli opettajaksi Kalifornian yliopistossa Berkeleyssä. Näyttelemiseen hän alkoi perehtyä vakavammin viimeisenä yliopistovuotenaan. Yliopiston jälkeen hän työskenteli vanhempiensa ravintolassa.


title: Triumph TR6

text: TR6 oli englantilaisen Triumph Motor Companyn vuosina 1968 – 1976 valmistama kaksipaikkainen urheiluauto. Mallia valmistettiin, tuolloin osaksi British Leyland -konsernia liitetyn yhtiön tehtaalla Coventryssa, kaikkiaan 94 619 kappaletta. Näistä 86 249 autoa meni vientiin, pääasiassa Yhdysvaltoihin ja ainoastaan 8370 autoa jäi kotisaarelleen.


title: Triumph TR6

text: Triumph TR6 tuotiin markkinoille mallivuodelle 1969. Mallin rakenteena oli edelleen erillisrungolle asennettu kori. TR6:n alusta perustui hyvin pitkälti aiempien TR4A / TR5 -mallien konstruktiona ja myös mallin kyljissä on vielä häivähdys edeltäjiensä muodoista. Tähän asti Triumphilla oli luotettu italialaisen designeri Giovanni Michelottin näkemyksiin, mutta nyt TR6:n modernien muotojen takana oli saksalainen Karmann.


title: Triumph TR6

text: Kokoontaittuvan vinyylikaton sijaan auto voitiin myös varustaa tehdasvalmisteisella, irrotettavalla kovakatolla. Muita valinnaisvarusteita olivat mm. taka-akselin kallistuksenvakain ja tasauspyörästön luistonesto, sekä suosituimpana ylivaihde.


title: Triumph TR6

text: Valmistushistoriansa aikana TR6 ei kokenut suuria muutoksia, mutta malli sai osakseen pientä viilausta vuosittain.


title: Triumph TR6

text: Etupyörien tuentana on päällekkäiset tukivarret, kallistuksenvakaaja ja kierrejouset, joiden sisällä teleskooppi-iskunvaimentimet. Takana pyöränripustuksena on "semi-trailing"-tukivarret ja kierrejouset. Takana heilahduksenvaimennuksesta huolehtivat vipuvarren välityksellä toimivat vaimentimet.


title: Triumph TR6

text: Ohjaus on tehostamaton hammastanko-ohjaus. Edessä levy- ja takana rumpujarrut.


title: Triumph TR6

text: TR6:n voimanlähteenä toimi Triumphin oma, 2,5-litrainen, kuusisylinterinen OHV-rivimoottori. Yhdysvaltoihin toimitetut versiot varustettiin kahdella Strömberg tai SU-kaasuttimella, näiden mallien teho vaihtelee vuosimallista riippuen välillä 98 – 106 hv DIN. Muut, kuin US-versiot varustettiin Lucasin mekaanisella polttoaineensuihkutuksella. Näiden mallien tunnuksena on PI "(Petrol Injection)" ja niiden tehoksi ilmoitettiin 145 DIN-hevosvoimaa (150 bhp, 110 kW). Vuonna 1973 moottori sai uuden nokka-akselin, jonka myötä sen teho putosi 123 DIN-hevosvoimaan (125 bhp, 93 kW), mutta vastapainona vääntömomentti kasvoi. Muutos latisti hieman moottorin urheiluautomaista olemusta, mutta lisäsi mukavuutta arkikäytössä.


title: Triumph TR6

text: Vaihteisto on täyssynkronoitu neliportainen manuaalivaihteisto, lisävarusteena oli saatavana Laycock de Normanville-ylivaihdeyksikkö. Aluksi ylivaihde oli käytössä välityksillä 2 – 4, mutta myöhemmissä versioissa, noin vuodesta 1973 lähtien, ylivaihde on käytettävissä ainoastaan vaihteilla 3 ja 4.


title: Jajarkotin piirikunta

text: Jajarkotin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.


title: Jajarkotin piirikunta

text: Jajarkotin piirikunta rajautuu etelässä Salyanin ja Surkhetin, lännessä Dailekhin, pohjoisessa Kalikotin, Jumlan ja Dolpan sekä idässä Rukumin piirikuntaan.


title: Jajarkotin piirikunta

text: Jajarkotin piirikunnassa asui vuonna 2011 yhteensä 171 304 ihmistä 30 474 kotitaloudessa (134 868 as. vuonna 2001). Piirikunnan pinta-ala on 2 230 neliökilometriä ja väestötiheys 77 as./km. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean (12 186 as. 2011) keskustaajama, joka tunnetaan nimellä Jarjakot (Khalanga, tai Jarjakot Khalanga). Jarjakotin piirikunnan keskustaajama sijaitsee Kathmandusta noin 325 kilometriä länsiluoteeseen.


title: Jajarkotin piirikunta

text: Jajarkot oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,393. Piirikunnassa on esiintynyt 2000-luvulla esimerkiksi koleraa. Liikkuminen piirikunnan sisällä on haastavan maaston ja huonojen tieyhteyksien takia vaikeaa, väestön tietämys sairauksien leviämisestä (myös lukutaidon aste) matala ja puhtaan juomaveden saatavuus on ollut ongelmallista.


title: Jajarkotin piirikunta

text: Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa käy ilmi piirikunnan monimuotoisuus: 5,9 % voidaan luokitella ylempään trooppiseen, 37,3 % subtrooppiseen, 34,6 % lauhkeaan, 16,9 % subalpiiniseen, 2,3 % alpiiniseen ja 3,0 % ylempään vuoristovyöhykkeeseen (nival zone) kuuluvaksi.


title: HMS Spejaren (P162)

text: HMS Spejaren (runkonumero P162) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Spejaren (P162)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 13. toukokuuta 1980. Alus liitettiin laivastoon 2. maaliskuuta 1981.


title: HMS Spejaren (P162)

text: 1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.


title: HMS Spejaren (P162)

text: Alus myytiin kesäkuussa 2008 RCI Group Limitedille.


title: Nolan Yonkman

text: Nolan Yonkman (s. 1. huhtikuuta 1981 Punnichy, Saskatchewan, Kanada) on kanadalainen jääkiekkoilija, joka pelaa SM-liigajoukkue JYPissä. Hän on 199 cm pitkä ja 115 kg painava. Yonkman on pelityyliltään puolustava puolustaja, joka taklaa kovaa ja hän osaa tarvittaessa myös tapella. JYPin urheilutoimenjohtaja Jukka Holtarin mukaan Yonkman "on lunastanut karismaattisen paikan joukkueen kannattajien sydämissä tuomalla JYPiin kokoa, kovuutta sekä johtajuutta". Hän laukoo oikealta.


title: Nolan Yonkman

text: Yonkman on pelannut urallaan myös 76 NHL-ottelua tehopistein 1+9=10 ja keräten 140 jäähyminuuttia. Häntä pidettiin aikoinaan lupaavana puolustajana, mutta lukuisat loukkaantumiset kuitenkin vaikeuttivat Yonkmanin murtautumista NHL:ään. Hän on pelannut suurimman osan urastaan AHL:ssä, jossa Yonkman on toiminut kuusi kautta joukkueensa kapteenina.


title: Nolan Yonkman

text: Kelowna Rockets varasi Yonkmanin 11. pelaajana WHL:n varaustilaisuudessa 1996. Hän pelasi kauden 1996–1997 vielä suurimmaksi osaksi Saskatchewanin paikallisia juniorisarjoja Naicam Vikingsissa. Kaudella 1998–1999 Yonkman pelasi CHL Top Prospects Gamessa. Kauden jälkeen Washington Capitals varasi hänet toisella kierroksella 37. pelaajana . Kesken kauden 2000–2001, lokakuussa 2000 Rockets kauppasi Yonkmanin Brandon Wheat Kingsiin, jonne vaihdossa siirtyivät Bart Rushmer ja Jan Fadrný.


title: Nolan Yonkman

text: Kesäkuussa 2001 Yonkman teki kolmivuotisen tulokassopimuksen Washington Capitalsin kanssa. Hän siirtyi kaudeksi 2001–2002 Capitalsin organisaatioon. Hän pelasi suurimman osan kaudestaan AHL-joukkue Portland Piratesissa, jossa tulokaskausi toi 59 runkosarjaottelussa tehot 4+3=7 ja 116 jäähyminuuttia. Yonkman debytoi myös Capitalsin NHL-joukkueessa, jossa hän pelasi 11 runkosarjaottelua tehden yhden maalin. Yonkman teki NHL-debyyttinsä 14. tammikuuta 2002 Boston Bruinsia vastaan. Hän sai ottelussa jääaikaa 11 minuuttia. Yonkmanin NHL-uransa ensimmäinen ja ainoaksi jäänyt maalin syntyi 6. huhtikuuta 2002 vieraissa New York Islandersia vastaan. Kesken syksyn 2002 harjoitusleirin hän joutui marraskuulle asti sivuun alavatsavamman vuoksi. Yonkman loukkaantui uudelleen toisessa paluuottelussaan, AHL:ssä, kun hänen kyynärvartensa luu murtui taklaustilanteessa. Yonkmanin kauden 2002–2003 kolmas loukkaantuminen tapahtui tappelutilanteessa, jossa hänen silmäkuoppansa luu murtui. Yonkman ei pelannut kauden 2002–2003 aikana NHL:ssä ja otteluita AHL:ssä hänelle kertyi 24.


title: Nolan Yonkman

text: Kaudella 2003–2004 Yonkman ehti pelata vain yhden NHL- ja neljä AHL-ottelua, kunnes hänen vasemman polvensa eturistiside repesi luistimen jäätyä jäärailoon tappelun yhteydessä. Kesällä 2004 Yonkman hyväksyi Capitalsin tarjoaman ns. "qualifying offerin" ja sai 10 % palkankorotuksen. Hän teki näin ollen vuoden mittaisen ja 687 500 dollarin arvoisen jatkosopimuksen joukkueen kanssa. Noin viikko ennen jatkosopimustaan heinäkuussa Yonkmanin polvivamma kuitenkin uusitui Capitalsin kehitysleirin kuntopyörätestissä ja hän oli sivussa pitkälle syksyyn. Yonkman pelasi kauden 2004–2005 aikana vain 32 runkosarjaottelua. Hänen koko kautensa eteni AHL:ssä vuoksi. Elokuussa 2005 Yonkman teki vapaana pelaajana jatkosopimuksen Capitalsin kanssa.


title: Nolan Yonkman

text: Yonkman pelasi kaudesta 2005–2006 valtaosan Capitalsin NHL-joukkueen vahvuudessa tehden 38 runkosarjaottelussa seitsemän syöttöpistettä. Seuran uudessa farmijoukkueessa, Hershey Bearsissa pelejä kertyi kuusi. Hänen kauteensa mahtui myös seitsemän ottelun mittainen poissaolo marraskuussa 2005 tulleen suoliluun ruhjeen vuoksi. Heinäkuussa 2006 Capitals osti Yonkmanin sopimuksen ulos. Samassa kuussa hän teki vapaana pelaajana vuoden mittaisen sopimuksen Nashville Predatorsin kanssa. Yonkman pelasi kauden 2006–2007 kokonaan farmijoukkue Milwaukee Admiralsissa. Heinäkuussa 2007 hän teki vuoden mittaisen, kaksisuuntaisen ja 450 000 dollarin arvoisen jatkosopimuksen Predatorsin kanssa. Kaudella 2007–2008 Yonkman nousi Admiralsin kapteeniksi. Hän hoiti virkaa kolme kautta tehden vuosittain jatkosopimuksen Predatorsin kanssa, mutta Yonkmanille ei lopulta neljän seuran organisaatiossa viettämänsä kauden aikana kertynyt yhtään NHL-ottelua.


title: Nolan Yonkman

text: Heinäkuussa 2010 Yonkman teki vapaana pelaajana vuoden mittaisen sopimuksen Phoenix Coyotesin kanssa. Hän pelasi kaudella 2010–2011 16 NHL-ottelua tehden yhden syöttöpisteen, mutta Yonkmanin kausi eteni suurimmaksi osaksi kuitenkin AHL-joukkue San Antonio Rampagessa, jonka kapteeniksi hän nousi. Joulukuussa 2010 Coyotes asetti Yonkmanin siirtolistalle, mutta mikään joukkue ei kuitenkaan napannut häntä. Heinäkuussa 2011 Yonkman teki kaksivuotisen sopimuksen Florida Panthersin kanssa. Hän pelasi kauden 2011–2012 pääosin Rampagessa, joka siirtyi Panthersin uudeksi farmijoukkueeksi. Yonkman jatkoi joukkueen kapteenina. Hän voitti Rampagen sisäisen tehotilaston lukemalla +19. Yonkman pelasi kauden aikana yhden NHL-ottelun. Kauden 2012–2013 hän aloitti farmissa NHL:n työsulun vuoksi. Pian NHL-kauden alkamisen jälkeen, tammikuussa 2013 Panthers asetti Yonkmanin siirtolistalle, mutta mikään joukkue ei kuitenkaan napannut häntä. Yonkman pelasi loppukaudella seitsemän NHL-ottelua ilman tehopisteitä.


title: Nolan Yonkman

text: Yonkman teki heinäkuussa 2013 vapaana pelaajana vuoden mittaisen ja kaksisuuntaisen sopimuksen Anaheim Ducksin kanssa. Hän pelasi kauden 2013–2014 suurimmaksi osaksi farmijoukkue Norfolk Admiralsissa, jonka varakapteenina Yonkman toimi. Hän pelasi kauden aikana Ducksissa kaksi NHL-ottelua tehden yhden syöttöpisteen. Jo ennen kauden alkua, syyskuun 2013 lopulla seura asetti Yonkmanin siirtolistalle, mutta häntä ei kuitenkaan napannut toinen joukkue. Syksyllä 2014 Yonkman osallistui Calgary Flamesin harjoitusleirille. Tämän jälkeen hän teki vuoden mittaisen AHL-sopimuksen seuran farmijoukkue Adirondack Flamesin kanssa, minkä kokoonpanossa Yonkman nimettiin joukkueen kapteeniksi.


title: Nolan Yonkman

text: Kaudeksi 2015–2016 Yonkman siirtyi vuoden mittaisella sopimuksella SM-liigajoukkue JYPiin. Ensimmäisen kauden aikana hänelle tuomittiin JYPin joukkueesta eniten jäähyminuutteja sekä runkosarjan että pudotuspelien aikana. Heinäkuussa 2016 Yonkman teki JYPin kanssa kaksivuotisen jatkosopimuksen.


title: Nolan Yonkman

text: Tammikuussa 2017 Yonkman huomioitiin suomalaisessa mediassa Joe Finleyä vastaan käydyn tappelun ansiosta. Tappelun jälkeen molemmat suljettiin ottelusta. Päävalmentajina toimineet Antti Törmänen ja Marko Virtanen uskoivat tappelun olleen koodiston mukainen, koska Finley oli aiemmin ottelussa taklannut JYPin Michel Miklíkiä siten, että hänet jouduttiin saattamaan Keski-Suomen keskussairaalaan. Yonkman voitti kauden 2016–2017 päätteeksi JYPissä pronssia. Kaudella 2017–2018 hän voitti joukkueessa jääkiekon Mestarien liigan mestaruuden.


title: Nolan Yonkman

text: Kesken kauden 2018–2019, marraskuussa 2018 Yonkman palasi JYPiin 20. tammikuuta 2019 asti ulottuvalla sopimuksella oltuaan alkukauden ilman sopimusta. Seuran urheilutoimenjohtaja Jukka Holtarin mukaan hänen ja Oscar Eklundin hankinnoilla oli taustalla sekä JYPin heikko urheilullinen menestys että puolustuksen loukkaantumiset. Holtarin mukaan kaksikko tuo selkeät henkilökohtaiset ominaisuutensa pelinsä mukana. Vajaa viikko ennen lyhyen sopimuksensa päättymistä Yonkmanin sopimusta jatkettiin kauden loppuun.


title: HMS Styrbjörn (P163)

text: HMS Styrbjörn (runkonumero P163) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Styrbjörn (P163)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 15. elokuuta 1980. Alus liitettiin laivastoon 15. kesäkuuta 1981.


title: HMS Styrbjörn (P163)


title: HMS Styrbjörn (P163)


title: HMS Starkodder (P164)

text: HMS Starkodder (runkonumero P164) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Starkodder (P164)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 11. marraskuuta 1980. Alus liitettiin laivastoon 24. elokuuta 1981.


title: HMS Starkodder (P164)

text: 1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.


title: HMS Starkodder (P164)

text: Alus myytiin 2008 Rådmansö Rederi AB:lle.


title: HMS Tordön (P165)

text: HMS Tordön (runkonumero P165) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Tordön (P165)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 3. helmikuuta 1981. Alus liitettiin laivastoon saman vuoden lopulla 26. lokakuuta.


title: HMS Tordön (P165)


title: HMS Tordön (P165)

text: Alus myytiin kesäkuussa 2008 RCI Group Limitedille.


title: HMS Tirfing (P166)

text: HMS Tirfing (runkonumero P166) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.


title: HMS Tirfing (P166)

text: Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 14. syyskuuta 1981. Alus liitettiin laivastoon 21. tammikuuta 1982.


title: HMS Tirfing (P166)


title: HMS Tirfing (P166)


title: Banken piirikunta

text: Banken piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.


title: Banken piirikunta

text: Banken piirikunta rajautuu etelässä Intian Uttar Pradeshin osavaltioon. Lännessä naapurina on Bardiyan, pohjoisessa Salyanin ja idässä Dang Deukhurin piirikunta.


title: Banken piirikunta

text: Banken piirikunnassa oli vuonna 2011 yhteensä 491 313 asukasta (385 840 as. vuonna 2001). Piirikunnan pinta-ala on 2 337 neliökilometriä ja väestötiheys 210 as./km. Hallinnollinen keskus on Nepalgunj, jossa asui vuoden 2011 väestönlaskennan mukaan 72 503 henkeä. Toukokuussa 2014 perustettiin Kohalpurin kaupunki (36 019 as., 2011).


title: Banken piirikunta

text: Luonnonmaantieteellisesti piirikunta ryhmitellään yleensä osaksi Keskilännen alankovyöhykettä (Terai). Tarkemmassa jaottelussa piirikunnasta 79,1 % voidaan luokitella alempaan trooppiseen, 20,6 % ylempään trooppiseen ja 0,3 % subtrooppiseen kasvillisuusvyöhykkeeseen kuuluvaksi.


title: Trent Daavettila

text: Trent Daavettila (s. 3. syyskuuta 1984 Howell, Michigan) on yhdysvaltalainen jääkiekkoilija, joka edustaa ECHL:ssä pelaavaa Colorado Eaglesia, jonka kapteenina hän myös toimii. Pelipaikaltaan vasemmalta laukova, 183 senttimetriä pitkä ja 84 kilogrammaa painava Daavettila on hyökkääjä.


title: Trent Daavettila

text: NHL-varaukseton suomalaisia sukujuuria omaava Daavettila aloitti jääkiekon suomalaissiirtolaisten perustamassa Finlandia Universityssä. AHL:ssä hän debytoi kaudella 2009-2010, jolloin hän edusti Adirondack Phantomsia ja Grand Rapids Griffinsiä. AHL-seuroista Daavettila on edustanut myös St. John’s IceCapsia, Chicago Wolvesia ja Lake Erie Monstersia. Yhteensä hän on pelannut 22 AHL-ottelua ja tehnyt niissä tehot 2+5=7. Colorado Eaglesissa Daavettila on pelannut kaudesta 2012-2013 lähtien. Kaudesta 2014-2015 alkaen hän on toiminut seuran kapteenina.


title: HMS Jägaren (P150)

text: HMS Jägaren (runkonumerot P151, P150 ja V150) oli Ruotsin laivaston partioalus, joka myöhemmin luokiteltiin yhteysalukseksi.


title: HMS Jägaren (P150)

text: Alus tilattiin Norjasta Bergenistä Bergens Mekaniske Verkstederiltä. Sen esikuvina olivat Norjan laivaston Storm-luokan tykkiveneet sekä Snögg-luokan torpedoveneet. Alus laskettiin vesille 8. kesäkuuta 1972. Alus liitettiin laivastoon saman vuoden lopulla 27. marraskuuta.


title: HMS Jägaren (P150)

text: Alus oli koeajoissa vuosina 1973-1974, mitkä antoivat positiivisen tuloksen. Alus osoittautui käytössä yksinkertaiseksi ja kestäväksi. Tulosten seurauksena esitettiin parannuksia majoitustiloihin ja asejärjestelmiin tilattaessa Hugin-luokan aluksia. Alus on edelleen palveluksessa vuonna 2015.


title: Wesley Hoedt

text: Wesley Hoedt (s. 6. maaliskuuta 1994 Alkmaar) on alankomaalainen jalkapalloilija, joka edustaa Englannin Valioliigassa pelaavaa Southamptonia . Pelipaikaltaan vasenjalkainen Hoedt on keskuspuolustaja.


title: Wesley Hoedt

text: Hoedtin kasvattajaseura on AZ Alkmaar. Hän debytoi seuran ykkösjoukkueen paidassa Eredivisiessä huhtikuussa 2014 Roda JC:tä vastaan. Avausmaalinsa hän teki saman vuoden joulukuussa Feyenoordin verkkoon. Tammikuussa 2015 selvisi, että Hoedt siirtyy kesällä 2015 Italian Serie A:n SS Lazion riveihin. Hän teki AZ:n paidassa kaksi maalia 26 pelaamassaan ottelussa.


title: Wesley Hoedt

text: Lazion paidassa Hoedt teki debyyttinsä syyskuussa 2015 Udinesea vastaan.


title: Wesley Hoedt

text: Hoedt pelasi Alankomaiden alle 20-vuotiaiden maajoukkueessa vuosina 2013-2014. Otteluita kertyi kuusi. Vuodesta 2015 alkaen hän on kuulunut Alankomaiden alle 21-vuotiaiden maajoukkueeseen.


title: Sikari-Sakari

text: Sikari-Sakari () on hahmo Disneyn sarjakuvamaailmassa. Sikari-Sakari on rikollinen, jonka parina on Viiksi-Vallu. Molemmat hahmot esiintyivät ensimmäisen kerran Paul Murryn piirtämässä sarjakuvatarinassa "Aarrekätkö Afrikassa" (englanniksi "The Treasure of Oomba Loomba"). Sikari-Sakari on esiintynyt sarjakuvatarinoissa myös nimillä "Pieti Pikkarainen" ja "Kääkkä".


title: Aiko (prinsessa)

text: Aiko, prinsessa Toshi () (s. 1. joulukuuta 2001) on Japanin kruununprinssi Naruhiton ja tämän vaimon, prinsessa Masakon, ainoa lapsi sekä Japanin nykyisen keisarin, Akihiton, pojantytär.


title: Aiko (prinsessa)

text: Aikon synnyttyä Japanissa syntyi keskustelua siitä, tulisiko Japanin kruununperimysjärjestys saattaa koskemaan myös naisia. Mikäli kruununperimysjärjestys koskisi myös naisia, Aiko olisi perimysjärjestyksessä toinen, heti isänsä jälkeen. Keskustelu laantui sittemmin, kun keisariparin toiselle pojalle, Fumihitolle, syntyi vuonna 2006 poika, Hisahito.


title: Colin O’Donoghue

text: Colin O’Donoghue (s. 26. tammikuuta 1981 Drogheda, Irlanti) on irlantilainen näyttelijä ja muusikko. Hänet tunnetaan parhaiten roolistaan televisiosarjassa "Olipa kerran", jossa hän näyttelee Killian Jonesia eli Kapteeni Koukkua.


title: Colin O’Donoghue

text: O’Donoghue on myös irlantilaisen pop-rock-yhtyeen "The Enemies" perustajajäsen. Hän soitti kitaraa ja lauloi. Toukokuussa vuonna 2013 hän ilmoitti lähtevänsä bändistä "Olipa kerran" sarjan kuvausten vuoksi.


title: Colin O’Donoghue

text: Colin O’Donoghue syntyi ja varttui katolilaisessa perheessä Droghedassa, Louthin kreivikunnassa. Hän vietti 16-vuotiaana kuukauden Ranskassa oppimassa maan kieltä.


title: Colin O’Donoghue

text: O’Donoghue on naimisissa ja hänellä on kaksi lasta, yksi poika ja yksi tyttö.


title: Laurens Vanthoor

text: Laurens Vanthoor (s. 8. toukokuuta, 1991 Hasselt) on belgialainen moottoriurheilija. Hän asuu Zolderissa. Nykyään hän kilpailee Blancpain Sprint Series ja Blancpain Endurance Series -sarjoissa. Hänen nuorempi veljensä Dries Vanthoor on myös moottoriurheilija.


title: Laurens Vanthoor

text: Vanthoor aloitti uransa Karting-luokissa voittaen vuonna 2005 Belgian ICA-Junior ja Ranskan Junior -luokkien mestaruudet. Vuonna 2008 Vanthoor siirtyi Saksan Formula 3 -sarjaan jossa hän saavutti kaksi voittoa, kolme paalupaikkaa ja yhdeksän palkintosijaa sijoittuen sarjan loppupisteissä neljänneksi. Samana vuonna hän sijoittui legendaarisessa Macaon Grand Prix -kilpailussa kuudenneksi. Vuonna 2009 Vanthoor jatkoi Saksan F3 -sarjassa ja voitti mestaruuden saavuttaen kauden aikana 11 voittoa, 11 paalupaikkaa ja 15 palkintosijaa. Vuonna 2010 Vanthoor siirtyi Formula 3 Euroseries -sarjaan saavuttaen neljä palkintosijaa sijoittuen sarjan kuudenneksi. Vuonna 2011 Vanthoor jatkoi sarjassa sijoittuen jälleen kuudenneksi.


title: Laurens Vanthoor

text: Vuonna 2012 Vanthoor siirtyi kestävyysautoihin ja ajoi FIA GT1 World Championship -sarjassa voittaen kolme kilpailua sijoittuen sarjan neljänneksi. Samana vuonna hän ajoi kuusi kilpailua Blancpain Endurance Series -sarjassa sijoittuen sarjan viidenneksi. Vuonna 2013 Vanthoor voitti FIA GT Series -sarjan mestaruuden yhdessä Stéphane Ortellin kanssa. Vuonna 2014 Vanthoor jatkoi uudelleen nimetyssä Blancpain Sprint Series -sarjassa sijoittuen sarjan neljänneksi. Samana vuonna hän voitti Blancpain Endurance Series -sarjan mestaruuden.


title: Laurens Vanthoor

text: Vanthoor on kilpaillut myös Stock Car Brasil ja Superstars Series -sarjoissa. Vuonna 2014 Vanthoorin autokunta voitti Span 24 tunnin ajon yhdessä René Rastin ja Markus Winkelhockin kanssa. Vuonna 2015 Vanthoor oli mukana myös voittamassa Nürburgringin 24 tunnin ajoa. Samana vuonna hän osallistui ensi kertaa Le Mansin 24 tunnin ajoon.


title: En kommentoi

text: En kommentoi on Antti Tuiskun kymmenes studioalbumi, joka julkaistiin 22. toukokuuta 2015. Albumin on tuottanut Jurek. Tuisku on kertonut albumin pääteeman olevan ”itsensä kunnioittaminen, oman arvon tunteminen ja se, ettei välitä siitä, mitä muut ajattelevat”. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle. Albumi pysyi Suomen virallisella albumilistalla yhtäjaksoisesti yli kolme vuotta. Listan sijalla 1 se oli yhdeksän viikkoa.


title: En kommentoi

text: Albumi on myynyt platinaa syksyllä 2015. Toukokuussa 2016 albumi ylitti tuplaplatinarajan.


title: En kommentoi

text: Albumin julkaisuviikolla Spotifyssa julkaistiin päivittäin ennakkoon albumin kappaleita. Samalla viikolla "En kommentoi" oli myös YleX:n viikon albumina.


title: En kommentoi

text: Albumin ensimmäinen single ”Peto on irti” julkaistiin 20. helmikuuta 2015. Toinen single ”Blaablaa (En kuule sanaakaan)” julkaistiin 10. huhtikuuta 2015. Singleinä on julkaistu myös kappaleet ”Keinutaan” ja ”Hiton pelkuri”.


title: En kommentoi

text: Albumi palkittiin Emma-patsaalla vuoden parhaasta albumista sekä vuoden parhaasta popalbumista maaliskuussa 2016.Albumista julkaistiin 22. huhtikuuta 2016 uusi Deluxe-versio, jolla on mukana kolme uutta kappaletta. Huhtikuussa 2016 se julkaistiin CD-levynä ja digitaalisesti ladattavana, 13. toukokuuta 2016 myös vinyylinä.


title: En kommentoi

text: Kaksi kolmesta uudesta kappaleesta on julkaistu singlenä. Ensimmäinen, ”Party (papiidipaadi)”, julkaistiin 15. joulukuuta 2015. Kappale nousi sekä single- että latauslistan ensimmäiseksi. Myös 26. helmikuuta 2016 singlenä julkaistu ”Pyydä multa anteeks kuunnolla” on menestynyt hyvin sijoittuen single- ja latauslistan toiseksi.


title: Bardiyan piirikunta

text: Bardiyan piirikunta (; myös muodossa Bardia) on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.


title: Bardiyan piirikunta

text: Bardiyan piirikunta rajautuu etelässä Intian Uttar Pradeshin osavaltioon. Lännessä naapurina on Kailalin, pohjoisessa Surkhetin sekä idässä Salyanin ja Banken piirikunta.


title: Bardiyan piirikunta

text: Bardiyan piirikunnan väkiluku oli vuonna 2011 yhteensä 426 576 (382 649 as. vuonna 2001). Piirikunnan pinta-ala on 2 025 neliökilometriä ja väestötiheys 211 as./km. Hallinnollinen keskus on Gulariya (myös muodossa Gularia, 55 747 as. 2011). Toukokuussa 2014 muodostettiin piirikuntaan Rajapurin, joulukuussa samana vuonna Bansgadhin ja Sanoshree-Taratalin kaupungit.


title: Bardiyan piirikunta

text: Seudun nähtävyyksiin kuuluu piirikunnan pohjoisosissa sijaitseva Bardian kansallispuisto. Luonnonmaantieteellisesti piirikunta ryhmitellään yleensä osaksi Keskilännen alankovyöhykettä eli Teraita. Tarkemmassa jaottelussa 71,4 % piirikunnasta voidaan luokitella alempaan trooppiseen, 22,6 % ylempään trooppiseen ja 2,7 % subtrooppiseen kasvillisuusvyöhykkeeseen kuuluvaksi.


title: Tyra Lundgren

text: Tyra Lundgren (9. tammikuuta 1897 Tukholma − 20. marraskuuta 1979) oli ruotsalainen kuvanveistäjä, keramiikkataiteilija, lasitaiteilija ja kuvanveistäjä.


title: Tyra Lundgren

text: Lundgren opiskeli Tukholman Konstfack-taideteollisuuskoulussa vuosina 1914–1918 ja Kuninkaallisessa taidekorkeakoulussa 1918–1922. Sen jälkeen hän asui ja työskenteli Italiassa ja Ranskassa vuoteen 1940 asti.


title: Tyra Lundgren

text: Ulkomailta käsin Lundgren loi käyttökeramiikkaa Lidköpings porslinsfabrikille, S:t Eriks Lervarufabrikerille, Rörstrandille ja Arabialle. Ruotsiin palattuaan hän työskenteli Gustavsbergin posliinitehtaassa vuosina 1940–1950. Lasitaidetta hän loi Rejmyre-, Kosta- ja Riihimäki-tuotemerkeille.


title: Tyra Lundgren

text: Kuvanveistäjänä Lundgren loi runsaasti pronssiveistoksia Tukholmaan ja muualle Ruotsiin.


title: Edificio España

text: Edificio España () on 1950-luvulla rakennettu pilvenpiirtäjä Madridissa, Espanjassa. Kiinalaisen miljardöörin Wang Jianlingin ostamaan rakennukseen on tarkoitus remontoida loistohotelli ja kauppakeskus.


title: 1984 (täsmennyssivu)

text: 1984 voi tarkoittaa ainakin seuraavia:


title: Alberth Elis

text: Alberth Josué Elis Martínez (s. 12. helmikuuta 1996 San Pedro Sula) on hondurasilainen jalkapalloilija, joka edustaa kotimaansa pääsarjassa pelaavaa CD Olimpiaa. Pelipaikaltaan Elis on hyökkääjä. Hän kuuluu myös Hondurasin jalkapallomaajoukkueeseen.


title: Alberth Elis

text: Elis on CD Olimpian kasvatti. Hän debytoi seuran paidassa Hondurasin liigassa kaudella 2013-2014 pelaten yhdeksän ottelua tekemättä maaleja. Hän voitti tuolla kaudella myös liigan Clausura-mestaruuden. Kaudella 2014-2015 Elis on onnistunut maalinteossa kuudesti 18 ottelussa. Englannin valioliigan Everton on kiinnostunut Elisistä.


title: Alberth Elis

text: Elis kuului Hondurasin joukkueeseen vuoden 2013 alle 17-vuotiaiden MM-kilpailuissa, joissa hän pelasi neljässä ottelussa. Alle 20-vuotiaiden maajoukkueessa hän on pelannut vuodesta 2015 lähtien. Hondurasin jalkapallomaajoukkueessa Elis teki debyyttinsä jo lokakuussa 2014 ystävyysottelussa Meksikoa vastaan.


title: Angel si ti

text: Angel si ti (, ) on Miroslav Kostadinovin esittämä kappale, jolla hän edusti Bulgariaa vuoden 2010 Eurovision laulukilpailussa Norjassa. Kappaleen on säveltänyt Miroslav Kostadinov eli Miro itse. Sen kesto on tasan kolme minuuttia.


title: Angel si ti

text: Angel si ti kilpaili ensimmäisessä semifinaalissa, josta se sai vain 19 pistettä ollen 15:s. eikä selviytynyt finaaliin. Kappale lauletaan pääosin bulgarian kielellä, mutta osa siitä lauletaan englanniksi.


title: Dailekhin piirikunta

text: Dailekhin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.


title: Dailekhin piirikunta

text: Dailekhin piirikunta rajautuu idässä Jajarkotin, etelässä Surkhetin, lännessä Achhamin ja pohjoisessa Kalikotin piirikuntaan.,


title: Dailekhin piirikunta

text: Vuonna 2011 Dailekhin piirikunnan väkiluku oli 261 770 (225 201 as. vuonna 2001). Piirikunnan pinta-ala on 1 502 neliökilometriä ja väestötiheys 174 as./km. Vuonna 2011 piirikunnassa oli vain yksi kaupunki, Narayan (21 110 as), joka toimi myös piirikunnan hallinnollisena keskuksena. Narayanin keskustaajamasta käytetään joissain yhteyksissä nimitystä DailekhBazaar. Toukokuussa 2014 piirikuntaan muodostettiin hallinnollisesti kaupunki nimeltä Dullu yhdistämällä aiempaan Dullun kyläsuunnittelukomitean alueeseen (4 178 as., 2011) muita kyläkomiteoita.


title: Dailekhin piirikunta

text: Luonnonmaantieteellisesti piirikunta ryhmitellään yleensä osaksi Nepalin Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 16,7 % voidaan luokitella ylempään trooppiseen, 64,5 % subtrooppiseen, 16,1 % lauhkeaan, 2,3 % subalpiiniseen, 0,0 % (eli hieman) alpiiniseen kasvillisuusvyöhykkeeseen ja 0,5 % vesistöihin kuuluvaksi.


title: Automaattitarkennus

text: Kameran automaattitarkennus tarkoittaa objektiivin tarkennuselementtien (tyypillisesti sähkömekaanista) siirtämistä siten, että kameran kennolle tuleva kuva on toivotuilta osin terävä. Tarvitta tarkennuselementtien säätö määritellään kamerassa olevien sensorielementtien avulla. Automaattitarkennusjärjestelmiä on useita erilaisia, ja kullakin on omat edut ja haittansa. Automaattitarkennusta käytetään kaikissa nykyaikaisissa taskukokoisissa kameroissa, käsipuhelinten kameroissa, sekä melkein kaikissa järjestelmäkameroissa, mittaetsinkameroita lukuun ottamatta. Myös videokameroissa on automaattitarkennus. Ammattikäyttöön tarkoitetuissa (digitaalisissa tai perinteisissä) video- ja elokuvakameroissa ei juurikaan käytetä automaattitarkennusta.


title: Automaattitarkennus

text:
Aktiiviset automaattitarkennusmenetelmät mittaavat kohteen etäisyyden optisesta järjestelmästä riippumattomalla menetelmällä, ennen objektiivin tarkennuselementtien säätämistä.
Käytettyihin menetelmiin kuuluvat ultraääni ja infrapuna. Ultraäänimittauksessa kamera tuottaa ääntä, jonka takaisin heijastumiseen kuluvasta ajasta voidaan määrittää
kohteen etäisyys. Esimerkki varhaisesta ultraääntä käyttävästä kamerasta on Polaroid SX-70.


title: Automaattitarkennus

text:
Infrapunamenetelmässä kameran yhdestä laidasta suunnataan pistemäinen infrapunasäde kohteeseen, ja kameran toisessa laidassa oleva sensori määrittää pisteen suunnan,
mistä voidaan laskea etäisyys. Esimerkkejä menetelmää käyttävistä kameroista ovat Nikon 35TiQF ja 28TiQF, Canon AF35M, sekä Contax T2 ja T3. Myös jotkut
varhaiset videokamerat käyttivät infrapunamittausta.


title: Automaattitarkennus

text: Näitä menetelmiä ei käytetä moderneissa kuluttajille tarkoitetuissa kameroissa.


title: Automaattitarkennus

text:
Passiivisissa tarkennusmenetelmissä kamera ei lähetä valo- tai äänisignaalia, vaan tarkennuksen vaatima mittaus suoritetaan suoraan kameran optisen järjestelmän tuottaman
informaation avulla.


title: Automaattitarkennus

text: Vaihetarkennuksessa objektiiviin tuleva kuva hajotetaan kahdeksi kuvaksi, joita verrataan keskenään. Yksisilmäisissä peiliheijastuskameroissa käytetään TTL-mittausta (Through the Lens), jossa kuvan jokin osa välitetään objektiivin vastakkaisilta reunoilta kahdelle tarkennussensoririvistölle. Tarkentaminen perustuu siihen, että sama intensiteettikuvio tunnistetaan kummaltakin rivistöltä, ja niiden sijainnista voidaan laskea arvio kohteen etäisyydelle. Tämä etäisyys kertoo sen, mihin suuntaan ja kuinka kauas objektiivin tarkennuselementtejä tulee siirtää.


title: Automaattitarkennus

text: Eri kameravalmistajien vaihetarkennusmenetelmät vaihtelevat yksityiskohtien suhteen. Useissa ammattikäyttöön tarkoitetuissa järjestelmäkameroissa käytetään sensoririvistön sijaan kaksiulotteista sensorimatriisia, jolla voidaan tarkennusta analysoida paremmin.


title: Automaattitarkennus

text: Vaihetarkennuksen haitta (esimerkiksi kontrastitarkennukseen nähden) on se, että luotettavan automaattitarkennuksen saamiseksi kameran objektiivit tulee kalibroida kameran tarkennussensoreille. Tarkennussensorit yksinään eivät pysty takaamaan sitä, että kameran kennolle tuleva on tarkka. Tätä kalibrointimahdollisuutta ei ole käytettävissä edullisimmissa harrastuskäyttöön tarkoitetuissa kameroissa, mutta sitä käytetään yleisesti ammattikäyttöön tarkoitetuissa kameroissa.


title: Automaattitarkennus

text:
Kontrastitarkennusta käytetään useissa videokameroissa, kompaktikameroissa, ja melkein kaikissa peilittömissä järjestelmäkameroissa.
Tässä menetelmässä käytetään vain kameran kuvan tuottavaa kennoa. Kennon tuottama kuvan osa on tarkka, jos lähekkäiset pikselit ovat valoisuudeltaan (ja väriltään) toisistaan selvästi poikkeavat. Jos kuvan osassa ei ole tällaisia kontrastikkaita alueita, kuva on epätarkka. Tarkennus saavutetaan siirtämällä objektiivin tarkennuselementtejä edestakaisin, kunnes kuvan haluttu alue saadaan tarkaksi. Koska lähtötilanteessa pystytään vain toteamaan, että kuva on epätarkka, ei tarkennuselementtien siirtosuuntaa pystytä yksikäsitteisesti päättelemään, siksi siirtoja saatetaan joutua tekemään lähtötilanteeseen nähden sekä lähemmäs että kauemmas. Tämän vuoksi kontrastitarkennus on yleensä vaihetarkennusta hitaampi. Vaihetarkennukseen nähden kontrastitarkennuksen etuihin lukeutuu se, että tarkennusjärjestelmää ei tarvitse erikseen kalibroida, ja sen toteuttaminen on yksinkertaisempaa ja halvempaa, koska erillisia tarkennussensoreita ei tarvita. Kontrastitarkennuksen haitta on hitaus, minkä vuoksi tarkentaminen esimerkiksi liikkuviin kohteisiin ei välttämättä onnistu.


title: Automaattitarkennus

text: Kontrastitarkennus ja vaihetarkennus asettavat erilaiset vaatimukset automaattitarkenteisille objektiiveille. Vaihetarkennusta varten tarkennuselementtejä halutaan siirtää annettu etäisyys tiettyyn suuntaan hyvin nopeasti. Kontrastitarkennusta varten puolestaan halutaan objektiivia tarkentaa eri etäisyyksille, ja kun tietty etäisyyshaarukka on käyty läpi, halutaan palata tarkasti tiettyyn aikaisempaan tarkennuskohtaan. Tämän vuoksi esimerkiksi vaihetarkennusta varten suunnitellut objektiivit toimivat tavallisesti huonosti kontrastitarkennusta käyttävien kameroidan kanssa.


title: Automaattitarkennus

text: Kontrasti- ja vaihetarkennus voidaan yhdistää samaan kameraan. Tällainen kamera on esimerkiksi yleensä kontrastitarkennukseen nojautuvan Micro Four Thirds-järjestelmän Olympus OM-D E-M1, joka pystyy käyttämään Micro Four Thirds -objektiivien lisäksi myös vanhempia Four Thirds-järjestelmän objektiiveja, jotka oli suunniteltu vaihetarkennusta varten. E-M1:n kennoon on upotettu vaihetarkennusta tukevia sensorielementtejä.


title: Automaattitarkennus

text: Panasonicin uusimmat kamerat toteuttavat Depth from Defocus (DFD) -menetelmän, joka perustuu kontrastitarkennusta varten perättäisten kuvien epätarkkuuden analysointiin siten, että tarkennuksen suunta ja etäisyys pystytään arvioimaan vaihetarkennuksen tapaan.


title: HMS Norrköping (T131)

text: HMS Norrköping (runkonumerot T131 ja R131) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.